title: Komisijas Īstenošanas Regula (ES) 2019/1976 (2019. gada 25. novembris), ar ko atbilstoši Eiropas Parlamenta un Padomes Regulai (ES) 2015/2283 atļauj kā jaunu pārtikas produktu laist tirgū fenilkapsaicīnu un groza Komisijas Īstenošanas regulu (ES) 2017/2470 (Dokuments attiecas uz EEZ)

text:
                  29.11.2019

                  LV

                  Eiropas Savienības Oficiālais Vēstnesis

                  L 308/40

         KOMISIJAS ĪSTENOŠANAS REGULA (ES) 2019/1976
         (2019. gada 25. novembris),
         ar ko atbilstoši Eiropas Parlamenta un Padomes Regulai (ES) 2015/2283 atļauj kā jaunu pārtikas produktu laist tirgū fenilkapsaicīnu un groza Komisijas Īstenošanas regulu (ES) 2017/2470
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2015. gada 25. novembra Regulu (ES) 2015/2283 par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Regulu (EK) Nr. 258/97 un Komisijas Regulu (EK) Nr. 1852/2001 (1), un jo īpaši tās 12. pantu,
         tā kā:

                     (1)

                     Regula (ES) 2015/2283 paredz, ka Savienībā tirgū drīkst laist tikai atļautus jaunos pārtikas produktus, kuri ir iekļauti Savienības sarakstā.

                     (2)

                     Saskaņā ar Regulas (ES) 2015/2283 8. pantu tika pieņemta Komisijas Īstenošanas regula (ES) 2017/2470 (2), ar ko izveido atļauto jauno pārtikas produktu Savienības sarakstu.

                     (3)

                     Saskaņā ar Regulas (ES) 2015/2283 12. pantu Komisija lemj par atļaujas piešķiršanu jaunam pārtikas produktam, par tā laišanu Savienības tirgū un par Savienības saraksta atjaunināšanu.

                     (4)

                     Uzņēmums aXichem AB (“pieteikuma iesniedzējs”) Komisijai 2018. gada 7. februārī saskaņā ar Regulas (ES) 2015/2283 10. panta 1. punktu iesniedza pieteikumu atļaut kā jaunu pārtikas produktu Savienības tirgū laist ķīmiskajā sintēzē iegūtu fenilkapsaicīnu. Pieteikums attiecas uz fenilkapsaicīna izmantošanu īpašiem medicīniskiem nolūkiem paredzētā pārtikā, kas atbilst definīcijai Eiropas Parlamenta un Padomes Regulā (ES) Nr. 609/2013 (3), izņemot tajā, kas paredzēta zīdaiņiem, maziem bērniem un bērniem līdz 11 gadu vecumam, un uztura bagātinātājos, kas atbilst definīcijai Eiropas Parlamenta un Padomes Direktīvā Nr. 2002/46/EK (4) un kas paredzēti visām lietotāju grupām pēc 11 gadu vecuma.

                     (5)

                     Vēl pieteikuma iesniedzējs Komisijai iesniedza pieprasījumu aizsargāt īpašniekdatus attiecībā uz vairākiem pieteikuma pamatošanai iesniegtiem pētījumiem, proti, fenilkapsaicīna in vivo absorbcijas, izkliedes, metabolisma un ekskrēcijas (“AIME”) pētījumu ar žurkām (5), kapsaicīna in vivo AIME pētījumu ar žurkām (6), bakteriālu reverso mutāciju testu ar fenilkapsaicīnu (7), in vitro zīdītāju šūnu mikrokodolu testu ar fenilkapsaicīnu (8), fenilkapsaicīna orālā toksiskuma 90 dienu pētījumu ar Wistar sugas žurkām (9) un TRPV1 aktivācijas testu ar fenilkapsaicīnu un kapsaicīnu, izmantojot HEK293 šūnu līniju (10).

                     (6)

                     Saskaņā ar Regulas (ES) 2015/2283 10. panta 3. punktu Komisija 2018. gada 27. augustā konsultējās ar Eiropas Pārtikas nekaitīguma iestādi (“Iestāde”), lūdzot veikt fenilkapsaicīna kā jauna pārtikas produkta novērtējumu.

                     (7)

                     2019. gada 15. maijā Iestāde pieņēma zinātnisku atzinumu par fenilkapsaicīna kā jauna pārtikas produkta nekaitīgumu saskaņā ar Regulu (ES) 2015/2283 (11). Minētais zinātniskais atzinums atbilst Regulas (ES) 2015/2283 11. panta prasībām.

                     (8)

                     Atzinumā Iestāde ir secinājusi, ka fenilkapsaicīns ir nekaitīgs, ja tiek ievēroti ierosinātie lietošanas nosacījumi. Tāpēc minētais zinātniskais atzinums ir pietiekams pamats, lai noteiktu, ka ierosinātajos lietošanas veidos un lietošanas daudzumos fenilkapsaicīns, lietots īpašiem medicīniskiem nolūkiem paredzētā pārtikā, izņemot tajā, kas paredzēta zīdaiņiem, maziem bērniem un bērniem līdz 11 gadu vecumam, un lietots uztura bagātinātājos, kas paredzēti visām lietotāju grupām pēc 11 gadu vecuma, atbilst Regulas (ES) 2015/2283 12. panta 1. punkta prasībām.

                     (9)

                     Atzinumā par fenilkapsaicīnu Iestāde uzskata, ka par pamatu jaunā pārtikas produkta nekaitīguma noteikšanai noder dati no fenilkapsaicīna in vivo AIME pētījuma ar žurkām, kapsaicīna in vivo AIME pētījuma ar žurkām, bakteriālā reverso mutāciju testa ar fenilkapsaicīnu, in vitro zīdītāju šūnu mikrokodolu testiem ar fenilkapsaicīnu, fenilkapsaicīna orālā toksiskuma 90 dienu pētījuma ar žurkām un TRPV1 aktivācijas testa ar fenilkapsaicīnu un kapsaicīnu, izmantojot HEK293 šūnu līniju. Tāpēc tiek uzskatīts, ka bez datiem no ziņojuma par šiem pētījumiem secinājumus par fenilkapsaicīna nekaitīgumu nebūtu bijis iespējams izdarīt.

                     (10)

                     Saņēmusi Iestādes apsvērumus, Komisija lūdza pieteikuma iesniedzēju sīkāk precizēt sniegto pamatojumu, kas attiecas uz īpašniekdatiem no fenilkapsaicīna in vivo AIME pētījuma ar žurkām, kapsaicīna in vivoAIME pētījuma ar žurkām, bakteriālā reverso mutāciju testa ar fenilkapsaicīnu, in vitro zīdītāju šūnu mikrokodolu testiem ar fenilkapsaicīnu, fenilkapsaicīna orālā toksiskuma 90 dienu pētījuma ar žurkām un TRPV1 aktivācijas testa ar fenilkapsaicīnu un kapsaicīnu, izmantojot HEK293 šūnu līniju, un precizēt savu prasību piešķirt ekskluzīvas tiesības atsaukties uz minētajiem ziņojumiem un pētījumiem, kas minētas Regulas (ES) 2015/2283 26. panta 2. punktā.

                     (11)

                     Pieteikuma iesniedzējs paziņoja, ka pieteikuma iesniegšanas laikā tam saskaņā ar valsts tiesību aktiem bija ekskluzīvas īpašumtiesības atsaukties uz šiem pētījumiem un ka tāpēc trešās personas nevarēja nedz šiem pētījumiem likumīgi piekļūt, nedz tos izmantot.

                     (12)

                     Komisija ir novērtējusi visu pieteikuma iesniedzēja sniegto informāciju un uzskata, ka pieteikuma iesniedzējs ir pietiekami pamatojis Regulas (ES) 2015/2283 26. panta 2. punktā noteikto prasību izpildi. Tāpēc pieteikuma iesniedzēja dokumentācijā ietverto pētījumu dati, uz kuru pamata Iestāde nonākusi pie secinājuma, ka jaunais pārtikas produkts ir nekaitīgs un ka fenilkapsaicīns ir nekaitīgs, un bez kuriem Iestāde nebūtu varējusi jauno pārtikas produktu novērtēt, Iestādei nebūtu jāizmanto neviena cita pieteikuma iesniedzēja labā piecus gadus pēc šīs regulas spēkā stāšanās dienas. Tādējādi ar šo regulu atļauto jauno pārtikas produktu laist Savienības tirgū piecu gadu laikposmā drīkstētu tikai attiecīgais pieteikuma iesniedzējs.

                     (13)

                     Lai arī fenilkapsaicīna atļauju drīkstētu izmantot un uz pieteikuma iesniedzēja dokumentācijā ietvertajiem pētījumiem drīkstētu atsaukties tikai pieteikuma iesniedzējs, citiem pieteikuma iesniedzējiem nav liegts pieteikties uz atļauju laist tirgū to pašu jauno pārtikas produktu ar nosacījumu, ka pieteikuma pamatā ir likumīgi iegūta informācija, kas pamato atļaujas piešķiršanu saskaņā ar šo regulu.

                     (14)

                     Direktīvā 2002/46/EK ir noteiktas prasības attiecībā uz uztura bagātinātājiem. Fenilkapsaicīna lietošana būtu jāatļauj, neskarot minētās direktīvas noteikumus.

                     (15)

                     Regula (ES) Nr. 609/2013 nosaka prasības attiecībā uz zīdaiņiem un maziem bērniem paredzētu pārtiku, īpašiem medicīniskiem nolūkiem paredzētu pārtiku un pilnīgiem uztura aizstājējiem svara kontrolei. Fenilkapsaicīna lietošana būtu jāatļauj, neskarot minētās regulas noteikumus.

                     (16)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants

               1.   Fenilkapsaicīnu, kura specifikācijas dotas šīs regulas pielikumā, iekļauj atļauto jauno pārtikas produktu Savienības sarakstā, kas izveidots ar Īstenošanas regulu (ES) 2017/2470.

               2.   Piecus gadus no šīs regulas spēkā stāšanās dienas tikai pieteikuma iesniedzējam:

                           uzņēmumam aXichem AB;

                           adrese: Södergatan 26, SE 211 34, Malmö, Zviedrija,

                     ir atļauts laist Savienības tirgū 1. punktā minēto jauno pārtikas produktu, ja vien vēlāk atļauju attiecībā uz jauno pārtikas produktu nesaņem cits pieteikuma iesniedzējs, neatsaucoties uz datiem, kas aizsargāti saskaņā ar 2. pantu, vai vienojoties ar aXichem AB.

               3.   Šā panta 1. punktā minētajā Savienības saraksta ierakstā iekļauj šīs regulas pielikumā noteiktos lietošanas nosacījumus un marķēšanas prasības.

               4.   Šajā pantā paredzētā atļauja neskar Regulas (ES) Nr. 609/2013 un Direktīvas 2002/46/EK noteikumus.

            2. pants
            Pieteikuma dokumentācijā ietvertos pētījumus un ziņojumus, uz kuru pamata Iestāde ir novērtējusi 1. pantā minēto jauno pārtikas produktu un kurus pieteikuma iesniedzējs ir norādījis kā tādus, kas atbilst Regulas (ES) 2015/2283 26. panta 2. punktā noteiktajām prasībām, bez aXichem AB piekrišanas neizmanto cita pieteikuma iesniedzēja labā piecus gadus no šīs regulas spēkā stāšanās dienas.

            3. pants
            Īstenošanas regulas (ES) 2017/2470 pielikumu groza saskaņā ar šīs regulas pielikumu.

            4. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 25. novembrī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 327, 11.12.2015., 1. lpp.

            (2)  Komisijas 2017. gada 20. decembra Īstenošanas regula (ES) 2017/2470, ar ko saskaņā ar Eiropas Parlamenta un Padomes Regulu (ES) 2015/2283 izveido jauno pārtikas produktu Savienības sarakstu (OV L 351, 30.12.2017., 72. lpp.).

            (3)  Eiropas Parlamenta un Padomes 2013. gada 12. jūnija Regula (ES) Nr. 609/2013 par zīdaiņiem un maziem bērniem paredzētu pārtiku, īpašiem medicīniskiem nolūkiem paredzētu pārtiku un par pilnīgiem uztura aizstājējiem svara kontrolei, un ar ko atceļ Padomes Direktīvu 92/52/EEK, Komisijas Direktīvas 96/8/EK, 1999/21/EK, 2006/125/EK un 2006/141/EK, Eiropas Parlamenta un Padomes Direktīvu 2009/39/EK un Komisijas Regulas (EK) Nr. 41/2009 un (EK) Nr. 953/2009 (OV L 181, 29.6.2013., 35. lpp.).

            (4)  Eiropas Parlamenta un Padomes 2002. gada 10. jūnija Direktīva 2002/46/EK par dalībvalstu tiesību aktu tuvināšanu attiecībā uz uztura bagātinātājiem (OV L 183, 12.7.2002., 51. lpp.).

            (5)  Feng et al. 2012a (nepublicēts)

            (6)  Feng et al. 2012b (nepublicēts)

            (7)  Schreib 2015 (nepublicēts)

            (8)  Donath 2016 (nepublicēts)

            (9)  Stiller 2016 (nepublicēts)

            (10)  Yang un Dong, 2015 (nepublicēts)

            (11)  EFSA Journal, 2019; 17(6):5718.

            PIELIKUMS
            Īstenošanas regulas (ES) 2017/2470 pielikumu groza šādi:

                        1)

                        pielikuma 1. tabulā (“Atļautie jaunie pārtikas produkti”) alfabētiskā secībā iekļauj šādu ierakstu:

                                       Atļautais jaunais pārtikas produkts

                                       Jaunā pārtikas produkta lietošanas nosacījumi

                                       Īpašas papildu marķēšanas prasības

                                       Citas prasības

                                       Datu aizsardzība

                                    “Fenilkapsaicīns

                                          Konkrēta pārtikas kategorija

                                          Maksimālais līmenis

                                    Jaunā pārtikas produkta nosaukums to saturošu pārtikas produktu marķējumā – “fenilkapsaicīns”.

                                    Atļauts no 2019. gada 19. decembra. Šī iekļaušana ir pamatota ar patentētiem zinātniskiem pierādījumiem un zinātniskiem datiem, kas aizsargāti saskaņā ar Regulas (ES) 2015/2283 26. pantu.
                                    Pieteikuma iesniedzējs: aXichem AB, Södergatan 26, SE 211 34, Malmö, Zviedrija. Datu aizsardzības laikposmā jauno pārtikas produktu – fenilkapsaicīnu – laist Savienības tirgū ir atļauts tikai uzņēmumam aXichem AB, ja vien vēlāk atļauju attiecībā uz jauno pārtikas produktu nesaņem cits pieteikuma iesniedzējs, neatsaucoties uz patentētajiem zinātniskajiem pierādījumiem vai zinātniskajiem datiem, kas aizsargāti saskaņā ar Regulas (ES) 2015/2283 26. pantu, vai vienojoties ar uzņēmumu aXichem AB.”;

                                    Īpašiem medicīniskiem nolūkiem paredzēta pārtika, kas atbilst definīcijai Regulā (ES) Nr. 609/2013, izņemot pārtiku zīdaiņiem, maziem bērniem un bērniem, kuri jaunāki par 11 gadiem.

                                    2,5 mg dienā

                                    Uztura bagātināji, kas atbilst definīcijai Direktīvā 2002/46/EK un paredzēti visām lietotāju grupām, izņemot bērnus, kuri jaunāki par 11 gadiem

                                    2,5 mg dienā

                        2)

                        pielikuma 2. tabulā (“Specifikācijas”) alfabētiskā secībā iekļauj šādu ierakstu:

                                       Atļautais jaunais pārtikas produkts

                                       Specifikācijas

                                    Fenilkapsaicīns

                                       Apraksts/definīcija

                                    Fenilkapsaicīns (N-[(4-hidroksi-3-metoksifenil)metil]-7-fenilhept-6-inamīds, C21H23NO3, CAS Nr.: 848127-67-3), tiek ķīmiski sintezēts divpakāpju sintēzes procesā, kur vispirms fenilacetilēna reakcijā ar karbonskābes atvasinājumu tiek iegūts acetilēnskābes starpprodukts un tad seko virkne acetilēnskābes starpprodukta reakciju ar vanililamīna atvasinājumu, rezultātā iegūstot fenilkapsaicīnu.

                                       Parametri/sastāvs

                                    Tīrība (% no sausnas): ≥ 98 %
                                    Mitrums: ≤ 0,5 %
                                    Kopējais ar sintēzi saistīto blakusproduktu saturs: ≤ 1,0 %

                                       N,N-dimetilformamīds: ≤ 880 mg/kg
                                    Dihlormetāns: ≤ 600 mg/kg
                                    Dimetoksietāns: ≤ 100 mg/kg
                                    Etilacetāts: ≤ 0,5 %
                                    Citi šķīdinātāji: ≤ 0,5 %

                                       Smagie metāli

                                    Svins: ≤ 1,0 mg/kg
                                    Kadmijs: ≤ 1,0 mg/kg
                                    Dzīvsudrabs: ≤ 0,1 mg/kg
                                    Arsēns: ≤ 1,0 mg/kg

                                       Mikrobioloģiskie kritēriji

                                    Kopējais mikroorganismu koloniju skaits: ≤ 10 KVV/g
                                    Koliformas baktērijas: ≤ 10 KVV/g

                                       Escherichia coli: 10 g paraugā nekonstatē

                                       Salmonella sp.: 10 g paraugā nekonstatē
                                    Rauga un pelējuma sēnītes: ≤ 10 KVV/g
                                    KVV: kolonijas veidojošas vienības.”


title: Komisijas Īstenošanas regula (ES) 2019/1977 (2019. gada 26. novembris) par atļauju fenilmetāntiolu, benzilmetilsulfīdu, sek-pentiltiofēnu, tridec-2-enālu, 12-metiltridekanālu, 2,5-dimetilfenolu, heksa-2-(trans),4-(trans)-dienālu un 2-etil-4-hidroksi-5-metil-3(2H)-furanonu lietot par barības piedevām kaķiem un suņiem (Dokuments attiecas uz EEZ)

text:
                  29.11.2019

                  LV

                  Eiropas Savienības Oficiālais Vēstnesis

                  L 308/45

         KOMISIJAS ĪSTENOŠANAS REGULA (ES) 2019/1977
         (2019. gada 26. novembris)
         par atļauju fenilmetāntiolu, benzilmetilsulfīdu, sek-pentiltiofēnu, tridec-2-enālu, 12-metiltridekanālu, 2,5-dimetilfenolu, heksa-2-(trans),4-(trans)-dienālu un 2-etil-4-hidroksi-5-metil-3(2H)-furanonu lietot par barības piedevām kaķiem un suņiem
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:

                     (1)

                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība. Minētās regulas 10. pantā paredzēts, ka piedevas, kuru lietošana atļauta saskaņā ar Padomes Direktīvu 70/524/EEK (2), jāizvērtē atkārtoti.

                     (2)

                     Saskaņā ar Direktīvu 70/524/EEK fenilmetāntiolu, benzilmetilsulfīdu, sek-pentiltiofēnu, tridec-2-enālu, 12-metiltridekanālu, 2,5-dimetilfenolu, heksa-2-(trans),4-(trans)-dienālu un 2-etil-4-hidroksi-5-metil-3(2H)-furanonu (“attiecīgās vielas”) bez termiņa ierobežojuma atļāva lietot par barības piedevām kaķiem un suņiem. Pēc tam šīs barības piedevas saskaņā ar Regulas (EK) Nr. 1831/2003 10. panta 1. punktu kā esošus barības līdzekļus iekļāva Lopbarības piedevu reģistrā

                     (3)

                     Saskaņā ar Regulas (EK) Nr. 1831/2003 10. panta 2. punktu saistībā ar tās 7. pantu tika iesniegts pieteikums atkārtoti izvērtēt attiecīgās vielas attiecībā uz kaķiem un suņiem un lūgts šīs piedevas klasificēt piedevu kategorijā “organoleptiskās piedevas”. Pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

                     (4)

                     Eiropas Pārtikas nekaitīguma iestāde (“Iestāde”) 2019. gada 27. februāra atzinumā (3) secināja, ka ar piedāvātajiem lietošanas nosacījumiem attiecīgās vielas kaitīgi neietekmē dzīvnieku veselību vai vidi. Turklāt tā secināja, ka ir konstatēti apdraudējumi lietotājiem. Pieteikuma iesniedzējs pēc pieprasījuma iesniedza drošības datu lapu par visiem maisījumiem, attiecībā uz kuriem tika konstatēti apdraudējumi lietotājiem. Netika iesniegti pētījumi, kas ļautu izvērtēt drošumu lietotājam. Tādēļ EFSA nevar izdarīt secinājumus par drošumu lietotājiem, rīkojoties ar piedevām. Drošības datu lapā aprakstītie apdraudējumi, jo īpaši apdraudējumi, kas rodas saskarē ar ādu un acīm, ir atzīti attiecībā uz 2,5-dimetilfenolu, 12-metiltridekanālu, heksa-2-(trans),4-(trans)-dienālu, fenilmetāntiolu, benzilmetilsulfīdu, 2-etil-4-hidroksi-5-metil-3(2H)-furanonu un sek-pentiltiofēnu. Tika atzīts, ka saskare ar 12-metiltridekanālu, benzilmetilsulfīdu un 2-pentiltiofēnu apdraud elpceļus. Datu trūkuma dēļ Iestāde nevarēja izdarīt secinājumus par risku lietotājiem. Tāpēc Komisija uzskata, ka būtu jāveic attiecīgi aizsargpasākumi, lai nepieļautu ietekmi uz cilvēka veselību, jo īpaši barības piedevas lietotāju veselību. Kas attiecas uz neproduktīvajiem dzīvniekiem, šādiem dzīvniekiem paredzētās piedevas ar Komisijas Regulu (EK) Nr. 429/2008 (4) atbrīvoja no vidiskās ietekmes novērtējuma, jo tām nav būtiskas ietekmes uz vidi. Lolojumdzīvniekus neaudzē lielās dzīvnieku grupās, tādēļ to ietekme uz vidi nav uzskatāma par būtisku. Iestāde arī secināja, ka attiecīgās vielas pārtikā tiek lietotas par aromatizētājiem un barībā tās funkcionē tāpat kā pārtikā, tāpēc papildu pierādījumi par to iedarbīgumu barībā nav nepieciešami.

                     (5)

                     Iestāde uzskata, ka attiecībā uz uzraudzību pēc laišanas tirgū nekādas īpašas prasības nav vajadzīgas. Tā arī verificēja ar Regulu (EK) Nr. 1831/2003 izveidotās references laboratorijas iesniegtos ziņojumus par barībā esošo barības piedevu analīzes metodi.

                     (6)

                     Lai panāktu labāku kontroli, būtu jānosaka ierobežojumi un nosacījumi. Attiecīgo vielu ieteicamais saturs būtu jānorāda uz piedevas etiķetes. Ja šāds saturs tiek pārsniegts, uz premiksu etiķetes un barības maisījumu un barības sastāvdaļu marķējumā būtu jānorāda attiecīga informācija.

                     (7)

                     Attiecīgo vielu novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti attiecībā uz lietošanu barībā. Tādēļ šīs barības piedevas būtu jāļauj izmantot, kā norādīts šīs regulas pielikumā.

                     (8)

                     Nekaitīguma apsvērumi neliek attiecīgo vielu atļaujas nosacījumu grozījumus piemērot nekavējoties, tāpēc ir lietderīgi noteikt pārejas periodu, lai ieinteresētās personas varētu sagatavoties no atļaujas izrietošo jauno prasību izpildei.

                     (9)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Atļauja
            Pielikumā specificētās vielas, kas pieder pie piedevu kategorijas “organoleptiskās piedevas” un funkcionālās grupas “aromatizējošas sastāvdaļas”, ir atļauts izmantot par dzīvnieku barības piedevām, ievērojot pielikumā izklāstītos nosacījumus.

            2. pants
            Pārejas pasākumi

               1.   Tādas pielikumā specificētās vielas un šīs vielas saturošos premiksus, kas ražoti un marķēti pirms 2019. gada 19. decembra saskaņā ar noteikumiem, kuri bija piemērojami pirms 2019. gada 19. decembra, drīkst turpināt laist tirgū un izmantot līdz 2020. gada 19. jūnijam.

               2.   Tādus pielikumā specificētās vielas saturošus barības maisījumus un barības sastāvdaļas, kas paredzēti kaķiem un suņiem un ražoti un marķēti pirms 2021. gada 19. decembra saskaņā ar noteikumiem, kuri bija piemērojami pirms 2019. gada 19. decembra, arī turpmāk drīkst laist tirgū un lietot, līdz beidzas esošie krājumi.

            3. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 26. novembrī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 268, 18.10.2003., 29. lpp.

            (2)  Padomes 1970. gada 23. novembra Direktīva 70/524/EEK par barības piedevām (OV L 270, 14.12.1970., 1. lpp.).

            (3)  EFSA Journal 2019; 17(3):5649.

            (4)  Komisijas 2008. gada 25. aprīļa Regula (EK) Nr. 429/2008, ar ko paredz sīki izstrādātus noteikumus, lai piemērotu Eiropas Parlamenta un Padomes Regulu (EK) Nr. 1831/2003 attiecībā uz pieteikumu sagatavošanu un noformēšanu un barības piedevu novērtēšanu un apstiprināšanu (OV L 133, 22.5.2008., 1. lpp.).

            PIELIKUMS

                        Piedevas identifikācijas numurs

                        Atļaujas turētāja nosaukums

                        Piedeva

                        Sastāvs, ķīmiskā formula, apraksts, analītiskā metode

                        Dzīvnieku suga vai kategorija

                        Maksimālais vecums

                        Minimālais saturs

                        Maksimālais saturs

                        Citi noteikumi

                        Atļaujas derīguma termiņš

                        mg aktīvās vielas uz kg kompleksās barības ar mitruma saturu 12 %

                           Kategorija: “organoleptiskās piedevas”. Funkcionālā grupa: aromatizējošas sastāvdaļas

                        2b5169

                        –

                        12-metiltridekanāls

                           Piedevas sastāvs

                        12-metiltridekanāls

                           Aktīvās vielas raksturojums

                        12-metiltridekanāls
                        Iegūts ķīmiskā sintēzē
                        Tīrība: vismaz 97 %
                        Ķīmiskā formula: C14H28O

                           CAS numurs: 75853-49-5

                           FLAVIS: 05.169

                           Analīzes metode
                            (1)

                        12-metiltridekanāla
                        noteikšana
                        barības piedevā un barību aromatizējošos premiksos:
                        gāzhromatogrāfija/masspektrometrija ar aizturlaika fiksēšanu (GC-MS-RTL).

                        Kaķi un suņi

                        –

                        –

                        –

                                    1.

                                    Barībā piedevu iekļauj premiksa veidā.

                                    2.

                                    Piedevas un premiksa lietošanas norādījumos norāda glabāšanas nosacījumus un noturību pret termisku apstrādi.

                                    3.

                                    Uz piedevas etiķetes jābūt šādam norādījumam:
                                    “Ieteicamais maksimālais aktīvās vielas saturs kompleksajā barībā ar mitruma saturu 12 %: 0,5 mg/kg.”

                                    4.

                                    Uz premiksu etiķetes funkcionālo grupu, identifikācijas numuru, aktīvās vielas nosaukumu un pievienoto daudzumu norāda tad, ja kompleksajā barībā ar mitruma saturu 12 % ir pārsniegts šāds aktīvās vielas saturs: 0,5 mg/kg.

                                    5.

                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu riskus, ko varētu radīt ieelpošana vai saskare ar ādu vai acīm. Ja ar šādām procedūrām un pasākumiem šos riskus novērst vai līdz minimumam samazināt nav iespējams, piedevu un premiksus lieto, izmantojot individuālos aizsarglīdzekļus, tostarp elpceļu aizsarglīdzekļus, aizsargbrilles un cimdus.

                        19.12.2029.

                        2b5057

                        –

                        Heksa-2-(trans),4-(trans)-dienāls

                           Piedevas sastāvs

                        Heksa-2-(trans),4-(trans)-dienāls

                           Aktīvās vielas raksturojums

                        Heksa-2-(trans),4-(trans)-dienāls
                        Iegūts ķīmiskā sintēzē
                        Tīrība: vismaz 97 %
                        Ķīmiskā formula: C6H8O

                           CAS numurs: 142-83-6

                           FLAVIS: 05.057

                           Analīzes metode
                            (1)

                        Heksa-2-(trans),4-(trans)-dienāla noteikšana barības piedevā un barību aromatizējošos premiksos:
                        gāzhromatogrāfija/masspektrometrija ar aizturlaika fiksēšanu (GC-MS-RTL).

                        Kaķi un suņi

                        –

                        –

                        –

                                    1.

                                    Barībā piedevu iekļauj premiksa veidā.

                                    2.

                                    Piedevas un premiksa lietošanas norādījumos norāda glabāšanas nosacījumus un noturību pret termisku apstrādi.

                                    3.

                                    Uz piedevas etiķetes jābūt:šādam norādījumam:
                                    “Ieteicamais maksimālais aktīvās vielas saturs kompleksajā barībā ar mitruma saturu 12 %: 1,5 mg/kg.”

                                    4.

                                    Uz premiksu etiķetes funkcionālo grupu, identifikācijas numuru, aktīvās vielas nosaukumu un pievienoto daudzumu norāda tad, ja kompleksajā barībā ar mitruma saturu 12 % ir pārsniegts šāds aktīvās vielas saturs: 1,5 mg/kg.

                                    5.

                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu riskus, ko varētu radīt ieelpošana vai saskare ar ādu vai acīm. Ja ar šādām procedūrām un pasākumiem šos riskus novērst vai līdz minimumam samazināt nav iespējams, piedevu un premiksus lieto, izmantojot individuālos aizsarglīdzekļus, tostarp elpceļu aizsarglīdzekļus, aizsargbrilles un cimdus.

                        19.12.2029.

                        2b5078

                        –

                        Tridec-2-enāls

                           Piedevas sastāvs

                        Tridec-2-enāls

                           Aktīvās vielas raksturojums

                        Tridec-2-enāls
                        Iegūts ķīmiskā sintēzē
                        Tīrība: vismaz 92 %
                        Ķīmiskā formula: C13H24O

                           CAS numurs: 7774-82-5

                           FLAVIS: 05.078

                           Analīzes metode
                            (1)

                        Tridec-2-enāla noteikšana barības piedevā un barību aromatizējošos premiksos:
                        gāzhromatogrāfija/masspektrometrija ar aizturlaika fiksēšanu (GC-MS-RTL).

                        Kaķi un suņi

                        –

                        –

                        –

                                    1.

                                    Barībā piedevu iekļauj premiksa veidā.

                                    2.

                                    Piedevas un premiksa lietošanas norādījumos norāda glabāšanas nosacījumus un noturību pret termisku apstrādi.

                                    3.

                                    Uz piedevas etiķetes jābūt:šādam norādījumam:
                                    “Ieteicamais maksimālais aktīvās vielas saturs kompleksajā barībā ar mitruma saturu 12 %: 0,5 mg/kg.”

                                    4.

                                    Uz premiksu etiķetes funkcionālo grupu, identifikācijas numuru, aktīvās vielas nosaukumu un pievienoto daudzumu norāda tad, ja kompleksajā barībā ar mitruma saturu 12 % ir pārsniegts šāds aktīvās vielas saturs: 0,5 mg/kg.

                                    5.

                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu riskus, ko varētu radīt ieelpošana vai saskare ar ādu vai acīm. Ja ar šādām procedūrām un pasākumiem šos riskus novērst vai līdz minimumam samazināt nav iespējams, piedevu un premiksus lieto, izmantojot individuālos aizsarglīdzekļus, tostarp elpceļu aizsarglīdzekļus, aizsargbrilles un cimdus.

                        19.12.2029.

                        2b13084

                        2-etil-4-hidroksi-5-metil-3(2H)-furanons

                           Piedevas sastāvs

                        2-etil-4-hidroksi-5-metil-3(2H)-furanons

                           Aktīvās vielas raksturojums

                        2-etil-4-hidroksi-5-metil-3(2H)-furanons
                        Iegūts ķīmiskā sintēzē
                        Tīrība: vismaz 97 %
                        Ķīmiskā formula: C7H10O3

                           CAS numurs: 27538-09-6

                           FLAVIS: 13.084

                           Analīzes metode
                            (1)

                        2-etil-4-hidroksi-5-metil-3(2H)-furanona noteikšana
                        barības piedevā un barību aromatizējošos premiksos:
                        gāzhromatogrāfija/masspektrometrija ar aizturlaika fiksēšanu (GC-MS-RTL).

                        Kaķi un suņi

                                    1.

                                    Barībā piedevu iekļauj premiksa veidā.

                                    2.

                                    Piedevas un premiksa lietošanas norādījumos norāda glabāšanas nosacījumus un noturību pret termisku apstrādi.

                                    3.

                                    Uz piedevas etiķetes jābūt:šādam norādījumam:
                                    “Ieteicamais maksimālais aktīvās vielas saturs kompleksajā barībā ar mitruma saturu 12 %: 2,25 mg/kg.”

                                    4.

                                    Uz premiksu etiķetes funkcionālo grupu, identifikācijas numuru, aktīvās vielas nosaukumu un pievienoto daudzumu norāda tad, ja kompleksajā barībā ar mitruma saturu 12 % ir pārsniegts šāds aktīvās vielas saturs: 2,25 mg/kg.

                                    5.

                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu riskus, ko varētu radīt ieelpošana vai saskare ar ādu vai acīm. Ja ar šādām procedūrām un pasākumiem šos riskus novērst vai līdz minimumam samazināt nav iespējams, piedevu un premiksus lieto, izmantojot individuālos aizsarglīdzekļus, tostarp elpceļu aizsarglīdzekļus, aizsargbrilles un cimdus.

                        19.12.2029.

                        2b12005

                        –

                        Fenilmetāntiols

                           Piedevas sastāvs

                        Fenilmetāntiols

                           Aktīvās vielas raksturojums

                        Fenilmetāntiols
                        Iegūts ķīmiskā sintēzē
                        Tīrība: vismaz 99 %
                        Ķīmiskā formula: C7H8S

                           CAS numurs: 100-53-8

                           FLAVIS: 12.005

                           Analīzes metode
                            (1)

                        Fenilmetāntiola noteikšana barības piedevā un barību aromatizējošos premiksos:
                        gāzhromatogrāfija/masspektrometrija ar aizturlaika fiksēšanu (GC-MS-RTL).

                        Kaķi un suņi

                        –

                        –

                        –

                                    1.

                                    Barībā piedevu iekļauj premiksa veidā.

                                    2.

                                    Piedevas un premiksa lietošanas norādījumos norāda glabāšanas nosacījumus un noturību pret termisku apstrādi.

                                    3.

                                    Uz piedevas etiķetes jābūt:šādam norādījumam:
                                    “Ieteicamais maksimālais aktīvās vielas saturs kompleksajā barībā ar mitruma saturu 12 %: 0,05 mg/kg.”

                                    4.

                                    Uz premiksu etiķetes funkcionālo grupu, identifikācijas numuru, aktīvās vielas nosaukumu un pievienoto daudzumu norāda tad, ja kompleksajā barībā ar mitruma saturu 12 % ir pārsniegts šāds aktīvās vielas saturs: 0,05 mg/kg.

                                    5.

                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu riskus, ko varētu radīt ieelpošana vai saskare ar ādu vai acīm. Ja ar šādām procedūrām un pasākumiem šos riskus novērst vai līdz minimumam samazināt nav iespējams, piedevu un premiksus lieto, izmantojot individuālos aizsarglīdzekļus, tostarp elpceļu aizsarglīdzekļus, aizsargbrilles un cimdus.

                        19.12.2029.

                        2b12077

                        –

                        Benzilmetilsulfīds

                           Piedevas sastāvs

                        Benzilmetilsulfīds

                           Aktīvās vielas raksturojums

                        Benzilmetilsulfīds
                        Iegūts ķīmiskā sintēzē
                        Tīrība: vismaz 99 %
                        Ķīmiskā formula: C8H10S

                           CAS numurs: 766-92-7

                           FLAVIS: 12.077

                           Analīzes metode
                            (1)

                        Benzilmetilsulfīda noteikšana barības piedevā un barību aromatizējošos premiksos:
                        gāzhromatogrāfija/masspektrometrija ar aizturlaika fiksēšanu (GC-MS-RTL).

                        Kaķi un suņi

                        –

                        –

                        –

                                    1.

                                    Barībā piedevu iekļauj premiksa veidā.

                                    2.

                                    Piedevas un premiksa lietošanas norādījumos norāda glabāšanas nosacījumus un noturību pret termisku apstrādi.

                                    3.

                                    Uz piedevas etiķetes jābūt:šādam norādījumam:
                                    “Ieteicamais maksimālais aktīvās vielas saturs kompleksajā barībā ar mitruma saturu 12 %: 0,05 mg/kg.”

                                    4.

                                    Uz premiksu etiķetes funkcionālo grupu, identifikācijas numuru, aktīvās vielas nosaukumu un pievienoto daudzumu norāda tad, ja kompleksajā barībā ar mitruma saturu 12 % ir pārsniegts šāds aktīvās vielas saturs: 0,05 mg/kg.

                                    5.

                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu riskus, ko varētu radīt ieelpošana vai saskare ar ādu vai acīm. Ja ar šādām procedūrām un pasākumiem šos riskus novērst vai līdz minimumam samazināt nav iespējams, piedevu un premiksus lieto, izmantojot individuālos aizsarglīdzekļus, tostarp elpceļu aizsarglīdzekļus, aizsargbrilles un cimdus.

                        19.12.2029.

                        2b4019

                        –

                        2,5-dimetilfenols

                           Piedevas sastāvs

                        2,5-dimetilfenols

                           Aktīvās vielas raksturojums

                        2,5-dimetilfenols
                        Iegūts ķīmiskā sintēzē
                        Tīrība: vismaz 99 %
                        Ķīmiskā formula: C8H10O

                           CAS numurs: 95-87-4

                           FLAVIS: 04.019

                           Analīzes metode
                            (1)

                        2,5-dimetilfenola noteikšana
                        barības piedevā un barību aromatizējošos premiksos:
                        gāzhromatogrāfija/masspektrometrija ar aizturlaika fiksēšanu (GC-MS-RTL).

                        Kaķi un suņi

                        –

                        –

                        –

                                    1.

                                    Barībā piedevu iekļauj premiksa veidā.

                                    2.

                                    Piedevas un premiksa lietošanas norādījumos norāda glabāšanas nosacījumus un noturību pret termisku apstrādi.

                                    3.

                                    Uz piedevas etiķetes jābūt:šādam norādījumam:
                                    “Ieteicamais maksimālais aktīvās vielas saturs kompleksajā barībā ar mitruma saturu 12 %: 1 mg/kg.”

                                    4.

                                    Uz premiksu etiķetes funkcionālo grupu, identifikācijas numuru, aktīvās vielas nosaukumu un pievienoto daudzumu norāda tad, ja kompleksajā barībā ar mitruma saturu 12 % ir pārsniegts šāds aktīvās vielas saturs: 1 mg/kg.

                                    5.

                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu riskus, ko varētu radīt ieelpošana vai saskare ar ādu vai acīm. Ja ar šādām procedūrām un pasākumiem šos riskus novērst vai līdz minimumam samazināt nav iespējams, piedevu un premiksus lieto, izmantojot individuālos aizsarglīdzekļus, tostarp elpceļu aizsarglīdzekļus, aizsargbrilles un cimdus.

                        19.12.2029.

                        2b15096

                        –

                           sek-pentiltiofēns

                           Piedevas sastāvs

                           sek-pentiltiofēns

                           Aktīvās vielas raksturojums

                           sek-pentiltiofēns
                        Iegūts ķīmiskā sintēzē
                        Tīrība: vismaz 98 %
                        Ķīmiskā formula: C9H14S

                           CAS numurs: 4861-58-9

                           FLAVIS: 15.096

                           Analīzes metode
                            (1)

                           sek-pentiltiofēna noteikšana
                        barības piedevā un barību aromatizējošos premiksos:
                        gāzhromatogrāfija/masspektrometrija ar aizturlaika fiksēšanu (GC-MS-RTL).

                        Kaķi un suņi

                        –

                        –

                        –

                                    1.

                                    Barībā piedevu iekļauj premiksa veidā.

                                    2.

                                    Piedevas un premiksa lietošanas norādījumos norāda glabāšanas nosacījumus un noturību pret termisku apstrādi.

                                    3.

                                    Uz piedevas etiķetes jābūt:šādam norādījumam:
                                    “Ieteicamais maksimālais aktīvās vielas saturs kompleksajā barībā ar mitruma saturu 12 %: 0,1 mg/kg.”

                                    4.

                                    Uz premiksu etiķetes funkcionālo grupu, identifikācijas numuru, aktīvās vielas nosaukumu un pievienoto daudzumu norāda tad, ja kompleksajā barībā ar mitruma saturu 12 % ir pārsniegts šāds aktīvās vielas saturs: 0,1 mg/kg.

                                    5.

                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu riskus, ko varētu radīt ieelpošana vai saskare ar ādu vai acīm. Ja ar šādām procedūrām un pasākumiem šos riskus novērst vai līdz minimumam samazināt nav iespējams, piedevu un premiksus lieto, izmantojot individuālos aizsarglīdzekļus, tostarp elpceļu aizsarglīdzekļus, aizsargbrilles un cimdus.

                        19.12.2029.

               (1)  Sīkāka informācija par analīzes metodēm ir pieejama references laboratorijas tīmekļa vietnē: https://ec.europa.eu/jrc/en/eurl/feed-additives/evaluation-reports.


title: Komisijas Īstenošanas Regula (ES) 2019/1979 (2019. gada 26. novembris), ar ko atbilstoši Eiropas Parlamenta un Padomes Regulai (ES) 2015/2283 atļauj kā jaunu pārtikas produktu laist tirgū 2′-fukozillaktozes/difukozillaktozes maisījumu un groza Komisijas Īstenošanas regulu (ES) 2017/2470 (Dokuments attiecas uz EEZ)

text:
                  29.11.2019

                  LV

                  Eiropas Savienības Oficiālais Vēstnesis

                  L 308/62

         KOMISIJAS ĪSTENOŠANAS REGULA (ES) 2019/1979
         (2019. gada 26. novembris),
         ar ko atbilstoši Eiropas Parlamenta un Padomes Regulai (ES) 2015/2283 atļauj kā jaunu pārtikas produktu laist tirgū 2′-fukozillaktozes/difukozillaktozes maisījumu un groza Komisijas Īstenošanas regulu (ES) 2017/2470
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2015. gada 25. novembra Regulu (ES) 2015/2283 par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Regulu (EK) Nr. 258/97 un Komisijas Regulu (EK) Nr. 1852/2001 (1), un jo īpaši tās 12. pantu,
         tā kā:

                     (1)

                     Regula (ES) 2015/2283 paredz, ka Savienībā tirgū drīkst laist tikai atļautus jaunos pārtikas produktus, kuri ir iekļauti Savienības sarakstā.

                     (2)

                     Saskaņā ar Regulas (ES) 2015/2283 8. pantu ir pieņemta Komisijas Īstenošanas regula (ES) 2017/2470 (2), ar ko izveido atļauto jauno pārtikas produktu Savienības sarakstu.

                     (3)

                     Saskaņā ar Regulas (ES) 2015/2283 12. pantu Komisija lemj par atļaujas piešķiršanu jaunam pārtikas produktam, par tā laišanu Savienības tirgū un par Savienības saraksta atjaunināšanu.

                     (4)

                     Uzņēmums Glycom A/S (“pieteikuma iesniedzējs”) 2018. gada 30. aprīlī Komisijai saskaņā ar Regulas (ES) 2015/2283 10. panta 1. punktu iesniedza pieteikumu atļaut kā jaunu pārtikas produktu Savienības tirgū laist 2′-fukozillaktozes/difukozillaktozes maisījumu (“2′-FL/DFL”), kas iegūts mikrobioloģiskajā fermentācijā ar Escherichia coli celma K12 DH1 ģenētiski modificētu celmu. Pieteikuma iesniedzējs lūdza atļaut 2′-FL/DFL izmantot nearomatizētos pasterizētos un nearomatizētos sterilizētos piena produktos, aromatizētos un nearomatizētos raudzētos produktos uz piena bāzes, tostarp termiski apstrādātos produktos, graudaugu batoniņos, aromatizētos dzērienos, maisījumos zīdaiņiem, papildu ēdināšanas maisījumos zīdaiņiem, apstrādātā graudaugu pārtikā un bērnu pārtikā, kas paredzēta zīdaiņiem un maziem bērniem, īpašiem medicīniskiem nolūkiem paredzētā pārtikā un pilnīgos uztura aizstājējos svara kontrolei, kas atbilst Eiropas Parlamenta un Padomes Regulā (ES) Nr. 609/2013 (3) dotajai definīcijai, un uztura bagātinātājos, kas atbilst Eiropas Parlamenta un Padomes Direktīvā 2002/46/EK (4) dotajai definīcijai un kas paredzēti visām lietotāju grupām, izņemot zīdaiņus.

                     (5)

                     Vēl pieteikuma iesniedzējs 2018. gada 30. aprīlī Komisijai iesniedza pieprasījumu aizsargāt īpašniekdatus attiecībā uz vairākiem pieteikuma pamatošanai iesniegtiem pētījumiem, proti, patentētiem analītiskajiem ziņojumiem par struktūru salīdzināšanu, izmantojot tādas 2′-fukozillaktozes un difukozillaktozes kodolmagnētisko rezonansi (“KMR”), kas iegūtas bakteriālajā fermentācijā ar cilvēka pienā dabiski esošo 2′-fukozillaktozi un difukozillaktozi (5), sīki raksturojošiem datiem par ražošanā izmantotajiem baktēriju celmiem un šo celmu sertifikātiem (6)
                        , (7), izejvielu un pārstrādes palīglīdzekļu specifikācijām (8), dažādo 2′-FL/DFL partiju analīžu sertifikātiem (9), analītiskajām metodēm un validācijas ziņojumiem (10), 2′-FL/DFL stabilitātes ziņojumiem (11), laboratorijas akreditācijas sertifikātiem (12), uzņemtās 2′-FL/DFL devas novērtējuma ziņojumiem (13), tabulu, kurā apkopoti statistiski svarīgi novērojumi no toksiskuma pētījumiem (14), bakteriālu reverso mutāciju testu ar 2′-FL/DFL (15), in vitro zīdītāju šūnu mikrokodolu testu ar 2′-FL/DFL (16), 2′-FL/DFL orālā toksiskuma 14 dienu pētījumu ar jaundzimušām žurkām (17), 2′-FL/DFL orālā toksiskuma 90 dienu pētījumu ar jaundzimušām žurkām (18), bakteriālu reverso mutāciju testu ar 2′-fukozillaktozi (“2′-FL”) (19), diviem in vitro zīdītāju šūnu mikrokodolu testiem ar 2′-FL (20)
                        , (21) un 2′-FL orālā toksiskuma 90 dienu pētījumu ar jaundzimušām žurkām (22).

                     (6)

                     Saskaņā ar Regulas (ES) 2015/2283 10. panta 3. punktu Komisija 2018. gada 29. jūnijā Eiropas Pārtikas nekaitīguma iestādei (“Iestāde”) pieprasīja veikt 2′-FL/DFL kā jauna pārtikas produkta novērtējumu.

                     (7)

                     2019. gada 15. maijā Iestāde pieņēma zinātnisku atzinumu par 2′-fukozillaktozes/difukozillaktozes maisījuma kā jauna pārtikas produkta nekaitīgumu saskaņā ar Regulu (ES) 2015/2283 (23). Minētais zinātniskais atzinums atbilst Regulas (ES) 2015/2283 11. panta prasībām.

                     (8)

                     Atzinumā Iestāde ir secinājusi, ka ierosinātajām lietotāju mērķgrupām 2′-FL/DFL ir nekaitīgs, ja tiek ievēroti ierosinātie lietošanas nosacījumi. Tāpēc minētais zinātniskais atzinums ir pietiekams pamats, lai noteiktu, ka 2′-FL/DFL, lietots nearomatizētos pasterizētos un nearomatizētos sterilizētos piena produktos, aromatizētos un nearomatizētos raudzētos produktos uz piena bāzes, tostarp termiski apstrādātos produktos, graudaugu batoniņos, aromatizētos dzērienos, maisījumos zīdaiņiem, papildu ēdināšanas maisījumos zīdaiņiem, apstrādātā graudaugu pārtikā un bērnu pārtikā, kas paredzēta zīdaiņiem un maziem bērniem, īpašiem medicīniskiem nolūkiem paredzētā pārtikā un pilnīgos uztura aizstājējos svara kontrolei, un uztura bagātinātājos, kas paredzēti visām lietotāju grupām, izņemot zīdaiņus, atbilst Regulas (ES) 2015/2283 12. panta 1. punkta prasībām.

                     (9)

                     Atzinumā Iestāde uzskata, ka par pamatu jaunā pārtikas produkta nekaitīguma noteikšanai noder dati no analītiskajiem KMR ziņojumiem par tādas 2′-fukozillaktozes un difukozillaktozes struktūru salīdzināšanu, kas iegūtas bakteriālajā fermentācijā ar cilvēka pienā dabiski esošo 2′-fukozillaktozi un difukozillaktozi, sīki raksturojošie dati par ražošanā izmantotajiem baktēriju celmiem, izejvielu un pārstrādes palīglīdzekļu specifikācijas, dažādo 2′-FL/DFL partiju analīžu sertifikāti, dati no bakteriāla reverso mutāciju testa ar 2′-FL/DFL, in vitro zīdītāju šūnu mikrokodolu testa ar 2′-FL/DFL, 2′-FL/DFL orālā toksiskuma 90 dienu pētījuma ar jaundzimušām žurkām un tabula, kurā apkopoti statistiski svarīgi novērojumi no 90 dienu toksiskuma pētījuma. Tāpēc tiek uzskatīts, ka bez datiem no ziņojumiem par šiem pētījumiem secinājumus par 2′-FL/DFL nekaitīgumu nebūtu bijis iespējams izdarīt.

                     (10)

                     Saņēmusi Iestādes apsvērumus, Komisija lūdza pieteikuma iesniedzēju sīkāk precizēt sniegto pamatojumu, kas attiecas uz patentētajiem analītiskajiem KMR ziņojumiem par tādas 2′-fukozillaktozes un difukozillaktozes struktūru salīdzināšanu, kas iegūtas bakteriālajā fermentācijā ar cilvēka pienā dabiski esošo 2′-fukozillaktozi un difukozillaktozi, sīki raksturojošajiem datiem par ražošanā izmantotajiem baktēriju celmiem, izejvielu un pārstrādes palīglīdzekļu specifikācijām, dažādo 2′-FL/DFL partiju analīžu sertifikātiem, bakteriālu reverso mutāciju testu ar 2′-FL/DFL, in vitro zīdītāju šūnu mikrokodolu testu ar 2′-FL/DFL, 2′-FL/DFL orālā toksiskuma 90 dienu pētījumu ar jaundzimušām žurkām un tabulu, kurā apkopoti statistiski svarīgi novērojumi no 90 dienu toksiskuma pētījuma, un precizēt savu prasību piešķirt ekskluzīvas tiesības atsaukties uz minētajiem ziņojumiem un pētījumiem, kas minētas Regulas (ES) 2015/2283 26. panta 2. punkta b) apakšpunktā.

                     (11)

                     Pieteikuma iesniedzējs paziņoja, ka pieteikuma iesniegšanas laikā tam saskaņā ar valsts tiesību aktiem bija ekskluzīvas īpašumtiesības atsaukties uz šiem pētījumiem un ka tāpēc trešās personas pētījumiem nevarēja nedz likumīgi piekļūt, nedz tos izmantot.

                     (12)

                     Komisija ir novērtējusi visu pieteikuma iesniedzēja sniegto informāciju un uzskata, ka pieteikuma iesniedzējs ir pietiekami pamatojis Regulas (ES) 2015/2283 26. panta 2. punktā noteikto prasību izpildi. Tāpēc pieteikuma iesniedzēja dokumentācijā ietverto pētījumu dati, uz kuru pamata Iestāde noteikusi jaunā pārtikas produkta nekaitīgumu un izdarījusi secinājumus par 2′-FL/DFL nekaitīgumu un bez kuriem Iestāde nebūtu varējusi jauno pārtikas produktu novērtēt, Iestādei nebūtu jāizmanto neviena cita pieteikuma iesniedzēja labā piecus gadus pēc šīs regulas spēkā stāšanās dienas. Līdz ar to minētajā laikposmā 2′-FL/DFL laist Savienības tirgū drīkstētu tikai pieteikuma iesniedzējs.

                     (13)

                     Lai arī 2′-FL/DFL atļauju drīkstētu izmantot un uz pieteikuma iesniedzēja dokumentācijā ietvertajiem pētījumiem drīkstētu atsaukties tikai pieteikuma iesniedzējs, citiem pieteikuma iesniedzējiem nav liegts pieteikties uz atļauju laist tirgū to pašu jauno pārtikas produktu ar nosacījumu, ka pieteikuma pamatā ir likumīgi iegūta informācija, kas pamato šādas atļaujas piešķiršanu saskaņā ar Regulu (ES) 2015/2283.

                     (14)

                     2′-FL/DFL būtu jāatļauj lietot, neskarot Regulu (ES) Nr. 609/2013, kas nosaka prasības attiecībā uz zīdaiņiem un maziem bērniem paredzētu pārtiku, īpašiem medicīniskiem nolūkiem paredzētu pārtiku un pilnīgiem uztura aizstājējiem svara kontrolei.

                     (15)

                     Lietot 2′-FL/DFL būtu jāatļauj, arī neskarot Direktīvu 2002/46/EK, kas nosaka prasības attiecībā uz uztura bagātinātājiem.

                     (16)

                     Lietot 2′-FL/DFL būtu jāatļauj, neskarot Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju (24) un kas paredz prasības attiecībā uz lauksaimniecības produktiem, jo īpaši pienu un piena produktiem.

                     (17)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants

               1.   Atļauto jauno pārtikas produktu Savienības sarakstā, kas izveidots ar Īstenošanas regulu (ES) 2017/2470, iekļauj 2′-FL/DFL, kura specifikācijas dotas šīs regulas pielikumā.

               2.   Piecus gadus no šīs regulas spēkā stāšanās dienas tikai sākotnējam pieteikuma iesniedzējam:

                           uzņēmumam Glycom A/S;

                           adrese: Kogle Allé 4, DK-2970 Hørsholm, Dānija,

                     ir atļauts laist Savienības tirgū 1. punktā minēto jauno pārtikas produktu, ja vien vēlāk atļauju attiecībā uz jauno pārtikas produktu nesaņem cits pieteikuma iesniedzējs, neatsaucoties uz datiem, kas aizsargāti saskaņā ar šīs regulas 2. pantu, vai vienojoties ar Glycom A/S.

               3.   Šā panta 1. punktā minētā Savienības saraksta ierakstā iekļauj šīs regulas pielikumā noteiktos lietošanas nosacījumus un marķēšanas prasības.

               4.   Šajā pantā paredzētā atļauja neskar Regulas (ES) Nr. 609/2013, Direktīvas 2002/46/EK un Regulas (ES) Nr. 1308/2013 normas.

            2. pants
            Pieteikuma iesniedzēja dokumentācijā ietvertos pētījumus un ziņojumus, uz kuru pamata Iestāde ir novērtējusi 2′-FL/DFL un kurus pieteikuma iesniedzējs ir norādījis kā tādus, kas atbilst Regulas (ES) 2015/2283 26. panta 2. punktā noteiktajām prasībām, bez Glycom A/S piekrišanas neizmanto neviena cita pieteikuma iesniedzēja labā piecus gadus pēc šīs regulas spēkā stāšanās dienas.

            3. pants
            Īstenošanas regulas (ES) 2017/2470 pielikumu groza saskaņā ar šīs regulas pielikumu.

            4. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 26. novembrī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 327, 11.12.2015., 1. lpp.

            (2)  Komisijas 2017. gada 20. decembra Īstenošanas regula (ES) 2017/2470, ar ko saskaņā ar Eiropas Parlamenta un Padomes Regulu (ES) 2015/2283 izveido jauno pārtikas produktu Savienības sarakstu (OV L 351, 30.12.2017., 72. lpp.).

            (3)  Eiropas Parlamenta un Padomes 2013. gada 12. jūnija Regula (ES) Nr. 609/2013 par zīdaiņiem un maziem bērniem paredzētu pārtiku, īpašiem medicīniskiem nolūkiem paredzētu pārtiku un par pilnīgiem uztura aizstājējiem svara kontrolei, un ar ko atceļ Padomes Direktīvu 92/52/EEK, Komisijas Direktīvas 96/8/EK, 1999/21/EK, 2006/125/EK un 2006/141/EK, Eiropas Parlamenta un Padomes Direktīvu 2009/39/EK un Komisijas Regulas (EK) Nr. 41/2009 un (EK) Nr. 953/2009 (OV L 181, 29.6.2013., 35. lpp.).

            (4)  Eiropas Parlamenta un Padomes 2002. gada 10. jūnija Direktīva 2002/46/EK par dalībvalstu tiesību aktu tuvināšanu attiecībā uz uztura bagātinātājiem (OV L 183, 12.7.2002., 51. lpp.).

            (5)  Glycom 2018 (nepublicēts).

            (6)  Glycom 2018 (nepublicēts).

            (7)  Glycom/DSMZ 2018 (nepublicēts).

            (8)  Glycom 2018 (nepublicēts).

            (9)  Glycom 2018 (nepublicēts).

            (10)  Glycom 2018 (nepublicēts).

            (11)  Glycom 2018 (nepublicēts).

            (12)  Glycom 2018 (nepublicēts).

            (13)  Glycom 2018 (nepublicēts).

            (14)  Flaxmer 2018 (nepublicēts) un Philips K. R., N. Baldwin, B. Lynch, J. Flaxmer, A. Šoltésová, M. H. Mikš, C. H. Röhrig, 2018. Safety evaluation of the human-identical milk oligosaccharides 2′-fucosyllactose and difucosyllactose. Food and Chemical Toxicology 120:552-565.

            (15)  Šoltésová, 2017 (nepublicēts) un Philips et al. 2018. Food and Chemical Toxicology 120:552-565.

            (16)  Gilby 2017 (nepublicēts) un Philips et al. 2018. Food and Chemical Toxicology 120:552-565.

            (17)  Flaxmer 2017 (nepublicēts) un Philips et al. 2018. Food and Chemical Toxicology 120:552-565.

            (18)  Flaxmer 2018 (nepublicēts) un Philips et al. 2018. Food and Chemical Toxicology 120:552-565.

            (19)  Verspeek-Rip 2015 (nepublicēts).

            (20)  Verbaan 2015a (nepublicēts).

            (21)  Verbaan 2015b (nepublicēts).

            (22)  Penard 2015 (nepublicēts).

            (23)  EFSA Journal, 2019; 17(6):5717.

            (24)  OV L 347, 20.12.2013., 671. lpp.

            PIELIKUMS
            Īstenošanas regulas (ES) 2017/2470 pielikumu groza šādi:

                        1)

                        pielikuma 1. tabulā (“Atļautie jaunie pārtikas produkti”) alfabētiskā secībā iekļauj šādu ierakstu:

                                       Atļautais jaunais pārtikas produkts

                                       Jaunā pārtikas produkta lietošanas nosacījumi

                                       Īpašas papildu marķēšanas prasības

                                       Citas prasības

                                       Datu aizsardzība

                                    “2′-fukozillaktozes/difukozillaktozes maisījums (“2′-FL/DFL”)

                                       (no mikrobiāla avota)

                                       Konkrēta pārtikas kategorija

                                       Maksimālais līmenis

                                    Jaunā pārtikas produkta nosaukums to saturošu pārtikas produktu marķējumā – “2′-fukozillaktozes/difukozillaktozes maisījums”.
                                    2′-fukozillaktozes/difukozillaktozes maisījumu saturošu uztura bagātinātāju marķējumā jābūt norādei tos nelietot, ja tajā pašā dienā uzturā tiek lietots mātes piens vai citi pārtikas produkti, kam pievienota 2′-fukozillaktoze un/vai difukozillaktoze.

                                    Atļauts no 19.12.2019. Šī iekļaušana ir pamatota ar patentētiem zinātniskiem pierādījumiem un zinātniskiem datiem, kas aizsargāti saskaņā ar Regulas (ES) 2015/2283 26. pantu.
                                    Pieteikuma iesniedzējs: Glycom A/S, Kogle Allé 4, DK-2970 Hørsholm, Dānija. Datu aizsardzības laikposmā jauno pārtikas produktu – 2′-fukozillaktozes/difukozillaktozes maisījumu – laist Savienības tirgū ir atļauts tikai uzņēmumam Glycom A/S, ja vien vēlāk atļauju attiecībā uz jauno pārtikas produktu nesaņem cits pieteikuma iesniedzējs, neatsaucoties uz patentētajiem zinātniskajiem pierādījumiem vai zinātniskajiem datiem, kas aizsargāti saskaņā ar Regulas (ES) 2015/2283 26. pantu, vai vienojoties ar uzņēmumu Glycom A/S.
                                    Datu aizsardzības termiņa beigu datums: 19.12.2024.”

                                    Nearomatizēti pasterizēti un nearomatizēti sterilizēti (tostarp ultrasterilizēti) piena produkti

                                    2,0 g/l

                                    Nearomatizēti raudzēti produkti uz piena bāzes

                                    2,0 g/l (dzērienos)
                                    20 g/kg (produktos, kas nav dzērieni)

                                    Aromatizēti raudzēti produkti uz piena bāzes, tostarp termiski apstrādāti produkti

                                    2,0 g/l (dzērienos)
                                    20 g/kg (produktos, kas nav dzērieni)

                                    Dzērieni (aromatizēti dzērieni)

                                    2,0 g/l

                                    Graudaugu batoniņi

                                    20 g/kg

                                    Tādi maisījumi zīdaiņiem, kas atbilst definīcijai Regulā (ES) Nr. 609/2013

                                    1,6 g/l lietošanai gatavajā galaproduktā, kas tiek tirgots lietošanai gatavā formā vai ir izšķīdināts pēc ražotāja norādījumiem

                                    Tādi papildu ēdināšanas maisījumi zīdaiņiem, kas atbilst definīcijai Regulā (ES) Nr. 609/2013

                                    1,2 g/l lietošanai gatavajā galaproduktā, kas tiek tirgots lietošanai gatavā formā vai ir izšķīdināts pēc ražotāja norādījumiem

                                    Tāda apstrādātu graudaugu pārtika un bērnu pārtika, kas paredzēta zīdaiņiem un maziem bērniem un atbilst definīcijai Regulā (ES) Nr. 609/2013

                                    1,2 g/l (dzērienos) lietošanai gatavajā galaproduktā, kas tiek tirgots lietošanai gatavā formā vai ir izšķīdināts pēc ražotāja norādījumiem
                                    10 g/kg (produktos, kas nav dzērieni)

                                    Pilnīgi uztura aizstājēji svara kontrolei, kas atbilst definīcijai Regulā (ES) Nr. 609/2013

                                    4,0 g/l (dzērienos)
                                    40 g/kg (produktos, kas nav dzērieni)

                                    Īpašiem medicīniskiem nolūkiem paredzēta pārtika, kas atbilst definīcijai Regulā (ES) Nr. 609/2013

                                    Atbilstoši to personu īpašajām uztura vajadzībām, kurām šie produkti paredzēti

                                    Visām lietotāju kategorijām, izņemot zīdaiņus, paredzēti uztura bagātinātāji, kas atbilst definīcijai Direktīvā 2002/46/EK

                                    4,0 g dienā

                        2)

                        pielikuma 2. tabulā (“Specifikācijas”) alfabētiskā secībā iekļauj šādu ierakstu:

                                       Atļautais jaunais pārtikas produkts

                                       Specifikācijas

                                    “2′-fukozillaktozes/difukozillaktozes maisījums (“2′-FL/DFL”)

                                       (no mikrobiāla avota)

                                       Apraksts/Definīcija

                                    2′-fukozillaktozes/difukozillaktozes maisījums ir attīrīts kristālisks pulveris, kura krāsa var būt no baltas līdz netīri baltai un ko iegūst mikrobioloģiskā procesā. Pēc attīrīšanas 2′-fukozillaktozes/difukozillaktozes maisījumu izdala, žāvējot ar izsmidzināšanu.
                                    Avots: Escherichia coli celma K-12 DH1 ģenētiski modificēts celms

                                       Parametri/sastāvs

                                    Izskats: pulveris vai aglomerāti, kuru krāsa var būt no baltas līdz netīri baltai
                                    2′-fukozillaktozes, difukozillaktozes, laktozes un fukozes summa (% no sausnas): ≥ 92,0 % (masas %)
                                    2′-fukozillaktozes un difukozillaktozes summa (% no sausnas): ≥ 85,0 % (masas %)
                                    2′-fukozillaktoze (% no sausnas): ≥ 75,0 % (masas %)
                                    Difukozillaktoze (% no sausnas): ≥ 5,0 % (masas %)
                                    D-laktoze: ≤ 10,0 % (masas %)
                                    L-fukoze: ≤ 1,0 % (masas %)
                                    2′-fukozil-D-laktuloze: ≤ 2,0 % (masas %)
                                    Citu ogļhidrātu * summa: ≤ 6,0 % (masas %)
                                    Mitrums: ≤ 6,0 % (masas %)
                                    Sulfātpelni: ≤ 0,8 % (masas %)
                                    pH (20 °C, 5 % šķīdums): 4,0–6,0
                                    Proteīnu atlikums: ≤ 0,01 % (masas %)

                                       Mikrobioloģiskie kritēriji

                                    Kopējais aerobo mezofilo baktēriju skaits: ≤ 1000 KVV/g
                                    Enterobaktērijas: ≤ 10 KVV/g

                                       Salmonella sp.: 25 g paraugā nekonstatē
                                    Rauga sēnītes: ≤ 100 KVV/g
                                    Pelējuma sēnītes: ≤ 100 KVV/g
                                    Endotoksīnu atlikums: ≤ 10 EV/mg
                                    KVV: kolonijas veidojošās vienības; EV: endotoksīnu vienības

               (*1)  * 3′-fukozillaktoze, 2′-fukozil-galaktoze, glikoze, galaktoze, mannīts, sorbīts, galaktīts, triheksoze, allolaktoze un citi ogļhidrāti ar līdzīgu struktūru.”


title: Komisijas Īstenošanas regula (ES) 2019/1981 (2019. gada 28. novembris), ar ko attiecībā uz tādu trešo valstu vai to reģionu sarakstiem, no kuriem atļauts ievest Eiropas Savienībā lietošanai pārtikā paredzētus gliemežus, želatīnu, kolagēnu un kukaiņus, groza Īstenošanas regulu (ES) 2019/626 (Dokuments attiecas uz EEZ)

text:
                  29.11.2019

                  LV

                  Eiropas Savienības Oficiālais Vēstnesis

                  L 308/72

         KOMISIJAS ĪSTENOŠANAS REGULA (ES) 2019/1981
         (2019. gada 28. novembris),
         ar ko attiecībā uz tādu trešo valstu vai to reģionu sarakstiem, no kuriem atļauts ievest Eiropas Savienībā lietošanai pārtikā paredzētus gliemežus, želatīnu, kolagēnu un kukaiņus, groza Īstenošanas regulu (ES) 2019/626
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2017. gada 15. marta Regulu (ES) 2017/625 par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula) (1), un jo īpaši tās 127. panta 2. punktu,
         tā kā:

                     (1)

                     Regula (ES) 2017/625 nosaka noteikumus par oficiālajām kontrolēm un citām kontroles darbībām, ko dalībvalstu kompetentās iestādes veic, lai pārliecinātos par atbilstību Savienības tiesību aktiem, cita starpā tādā jomā kā pārtikas nekaitīgums visos ražošanas, pārstrādes un izplatīšanas procesa posmos. Jo īpaši tajā ir paredzēts, ka konkrētus dzīvniekus un preces Savienībā ieved tikai no tādas trešās valsts vai tās reģiona, kas iekļauts Komisijas īpaši šim nolūkam izstrādātā sarakstā.

                     (2)

                     Attiecībā uz prasībām, ko piemēro lietošanai pārtikā paredzētu konkrētu dzīvnieku un preču sūtījumu ievešanai Savienībā no trešām valstīm vai to reģioniem, Komisijas Deleģētā regula (ES) 2019/625 (2) papildina Regulu (ES) 2017/625, lai nodrošinātu to atbilstību piemērojamajām prasībām, kas paredzētas Regulas (ES) 2017/625 1. panta 2. punkta a) apakšpunktā minētajos noteikumos, vai prasībām, kas atzītas par tām vismaz līdzvērtīgām. Deleģētās regulas (ES) 2019/625 3. pantā ir paredzēti noteikumi par konkrētiem dzīvniekiem un precēm, kas jāieved tikai no tādām trešām valstīm vai to reģioniem, kuri iekļauti Regulas (ES) 2017/625 126. panta 2. punkta a) apakšpunktā minētajā sarakstā. Prasības attiecībā uz iekļaušanu sarakstā ir noteiktas Deleģētās regulas (ES) 2019/625 4. pantā papildus vispārīgākām prasībām par iekļaušanu, kas noteiktas Regulas (ES) 2017/625 127. panta 3. punktā.

                     (3)

                     Lai nodrošinātu atbilstību pārtikas nekaitīguma prasībām, kas noteiktas Deleģētās regulas (ES) 2019/625 4. pantā un Regulas (ES) 2017/625 127. panta 3. punktā, Komisijas Īstenošanas regulā (ES) 2019/626 (3) ir dots vai norādīts tādu trešo valstu vai to reģionu saraksts, no kuriem atļauts ievest Savienībā lietošanai pārtikā paredzētu konkrētu dzīvnieku un preču sūtījumus. Īstenošanas regula (ES) 2019/626 ir piemērojama no 2019. gada 14. decembra.

                     (4)

                     Ar Īstenošanas regulas (ES) 2019/626 12. pantu tādu gliemežu sūtījumu ievešana Savienībā, kas definēti Regulas (EK) Nr. 853/2004 (4) I pielikuma 6.2. punktā, ir atļauta, ievērojot konkrētus nosacījumus, proti, ja šie sūtījumi ir no tādām trešām valstīm vai to reģioniem, kas norādīti Īstenošanas regulas (ES) 2019/626 III pielikuma sarakstā.

                     (5)

                     Saskaņā ar Regulas (EK) Nr. 853/2004 6. panta 1. punkta a) apakšpunktu dzīvnieku izcelsmes produktus, ieskaitot citu lietošanai pārtikā paredzētu gliemežu sugas, var importēt Savienībā tikai tad, ja trešā valsts vai tās reģioni ir iekļauti sarakstā, kas dots Īstenošanas regulā (ES) 2019/626.

                     (6)

                     Līdz šādai iekļaušanai sarakstā saskaņā ar Regulu (ES) 2019/626 šādu gliemežu imports ir atļauts saskaņā ar Komisijas Regulas (ES) 2017/185 (5) 3. pantu, kurā paredzēta atkāpe saistībā ar sabiedrības veselības prasībām attiecībā uz dzīvnieku izcelsmes produktu importu, kā noteikts Regulas (EK) Nr. 853/2004 6. panta 1. punktā, un kuru piemēro līdz 2020. gada 31. decembrim. Lai izvairītos no tirdzniecības traucējumiem pēc 2020. gada 31. decembra, ir lietderīgi šīs gliemežu sugas iekļaut trešo valstu un to reģionu sarakstā, kas dots Īstenošanas regulas (ES) 2019/626 III pielikumā.

                     (7)

                     2019. gada 31. janvārī Armēnija lūdza to iekļaut tādu trešo valstu sarakstā, no kurām dalībvalstīm ir jāatļauj importēt Savienībā lietošanai pārtikā paredzētus gliemežus. Lai saņemtu atļauju gliemežu ievešanai Savienībā, Armēnija sniedza garantijas par atbilstību Regulas (ES) 2017/625 127. panta 3. punktā un Deleģētās regulas (ES) 2019/625 4. pantā noteiktajām prasībām. Tāpēc Armēnija būtu jāiekļauj Īstenošanas regulas (ES) 2019/626 III pielikumā dotajā tādu trešo valstu un to reģionu sarakstā, no kuriem atļauts ievest Savienībā gliemežus.

                     (8)

                     Īstenošanas regulas (ES) 2019/626 14. pants attiecas uz tādu trešo valstu vai to reģionu sarakstu, no kuriem atļauts ievest Savienībā želatīnu un kolagēnu. 14. pants ierobežo no liellopiem, aitām, kazām, cūkām, zirgiem un mājputniem iegūta želatīna un kolagēna ievešanu Savienībā, attiecinot to tikai uz tādām trešām valstīm vai to reģioniem, no kuriem Savienībā atļauts ievest konkrētu sugu nagaiņu svaigu gaļu un mājputnu gaļu.

                     (9)

                     Minētās regulas 14. pants vēl vairāk ierobežo šāda želatīna un kolagēna ievešanu Savienībā, pamatojoties uz dzīvnieku veselības ierobežojumiem, ko piemēro svaigai gaļai. Pēdējie minētie ierobežojumi nav lietderīgi, jo želatīna un kolagēna ražošanas process izslēdz šādu dzīvniekveselības apdraudējumu klātbūtni. Tāpēc būtu jāpiemēro mazāk stingra pieeja želatīna un kolagēna ievešanai Savienībā no trešām valstīm vai to reģioniem, pamatojoties tikai uz atbilstību prasībām attiecībā uz dzīvnieku un preču ievešanu Savienībā, kā noteikts Regulā (ES) 2017/625 un Deleģētajā regulā (ES) 2019/625.

                     (10)

                     Īstenošanas regulas (ES) 2019/626 20. pants attiecas uz tādu trešo valstu vai to reģionu sarakstu, no kuriem atļauts ievest Savienībā kukaiņus. Minētais pants attiecas uz trešām valstīm un to reģioniem, no kuriem kukaiņi ir atļauti saskaņā ar Eiropas Parlamenta un Padomes Regulu (ES) 2015/2283 (6) un kuri ir norādīti Komisijas Īstenošanas regulā (ES) 2017/2470 (7) iekļautajā sarakstā. Tomēr Īstenošanas regulas (ES) 2019/626 20. pantā nav paredzēts konkrēti identificēt trešās valstis un to reģionus, kuriem ir šāda atļauja. Tāpēc uz konkrētu sarakstu ar trešām valstīm un to reģioniem, no kuriem atļauts šos kukaiņus ievest Savienībā, ir lietderīgi atsaukties īpašā Īstenošanas regulas (ES) 2019/626 pielikumā. Trešās valstis un to reģioni būtu jāatļauj kukaiņu ievešanai Savienībā un jānorāda sarakstā tikai tad, ja tie sniedz pietiekamas garantijas par atbilstību prasībām, kas noteiktas Regulas (ES) 2017/625 127. panta 3. punktā un Deleģētās regulas (ES) 2019/625 4. pantā.

                     (11)

                     2019. gada 8. oktobrī Kanāda sniedza pietiekamas garantijas, lai saņemtu atļauju kukaiņu ievešanai Savienībā.

                     (12)

                     2019. gada 28. augustā Šveice sniedza pietiekamas garantijas, lai saņemtu atļauju kukaiņu ievešanai Savienībā.

                     (13)

                     2019. gada 11. septembrī Dienvidkoreja sniedza pietiekamas garantijas, lai saņemtu atļauju kukaiņu ievešanai Savienībā.

                     (14)

                     Tāpēc Kanāda, Šveice un Dienvidkoreja būtu jānorāda sarakstā, saskaņā ar kuru ir atļauta kukaiņu ievešana Savienībā, un būtu attiecīgi jāgroza Īstenošanas regulas (ES) 2019/626 20. pants.

                     (15)

                     Īstenošanas regula (ES) 2019/626 ir piemērojama no 2019. gada 14. decembra, tāpēc, lai izvairītos no tirdzniecības traucējumiem, jo īpaši attiecībā uz želatīna un kolagēna sūtījumu ievešanu Savienībā, arī šī regula būtu jāpiemēro no minētā datuma.

                     (16)

                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. Pants
            Īstenošanas regulu (ES) 2019/626 groza šādi:

                        1)

                        regulas 2. panta 17. punktu aizstāj ar šādu:

                                    “17)

                                    “gliemeži” ir gliemeži, kā definēts Regulas (EK) Nr. 853/2004 I pielikuma 6.2. punktā, un jebkuras citu lietošanai pārtikā paredzētu gliemežu sugas, kas pieder pie Helicidae, Hygromiidae vai Sphincterochilidae dzimtas;”;

                        2)

                        regulas 12. pantu aizstāj ar šādu:

                           “12. Pants

                           Tādu trešo valstu vai to reģionu saraksts, no kuriem atļauts ievest Savienībā gliemežus
                           Lietošanai pārtikā paredzētu gliemežu sūtījumus atļauts ievest Savienībā tikai tad, ja to izcelsme ir tādās trešās valstīs vai to reģionos, kas norādīti šīs regulas III pielikuma sarakstā.”;

                        3)

                        regulas 14. panta 1. un 2. punktu aizstāj ar šādiem:

                                    “1.

                                    Tāda lietošanai pārtikā paredzēta želatīna un kolagēna sūtījumus, kas iegūti no liellopiem, aitām, kazām, cūkām un zirgu dzimtas dzīvniekiem, atļauts ievest Savienībā tikai tad, ja to izcelsme ir Dienvidkorejā, Malaizijā, Pakistānā vai Taivānā, vai trešās valstīs, kas norādītas Regulas (ES) Nr. 206/2010 I pielikuma 1. daļas 1. slejā.

                                    2.

                                    Tāda lietošanai pārtikā paredzēta želatīna un kolagēna sūtījumus, kas iegūti no mājputniem, atļauts ievest Savienībā tikai tad, ja to izcelsme ir Taivānā vai trešās valstīs, kas norādītas Regulas (EK) Nr. 798/2008 I pielikuma 1. daļas tabulas 1. slejā.”;

                        4)

                        regulas 20. pantu aizstāj ar šādu:

                           “20. Pants

                           Tādu trešo valstu vai to reģionu saraksts, no kuriem atļauts ievest Savienībā kukaiņus
                           Lietošanai pārtikā paredzētu kukaiņu sūtījumus atļauts ievest Savienībā tikai tad, ja šādas pārtikas izcelsme ir tādā trešā valstī vai tās reģionā un šāda pārtika ir nosūtīta no tādas trešās valsts vai tās reģiona, kas norādīti šīs regulas IIIa pielikuma sarakstā.”;

                        5)

                        regulas pielikumus groza saskaņā ar šīs regulas pielikumu.

            2. Pants
            Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2019. gada 14. decembra.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 28. novembrī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 95, 7.4.2017., 1. lpp.

            (2)  Komisijas 2019. gada 4. marta Deleģētā regula (ES) 2019/625, ar ko attiecībā uz prasībām par lietošanai pārtikā paredzētu noteiktu dzīvnieku un preču sūtījumu ievešanu Savienībā papildina Eiropas Parlamenta un Padomes Regulu (ES) 2017/625 (OV L 131, 17.5.2019., 18. lpp.).

            (3)  Komisijas 2019. gada 5. marta Īstenošanas regula (ES) 2019/626 par trešo valstu vai to reģionu sarakstiem, no kuriem atļauts ievest Eiropas Savienībā lietošanai pārtikā paredzētus konkrētus dzīvniekus un preces, un ar ko attiecībā uz šiem sarakstiem groza Īstenošanas regulu (ES) 2016/759 (OV L 131, 17.5.2019., 31. lpp.).

            (4)  Eiropas Parlamenta un Padomes 2004. gada 29. aprīļa Regula (EK) Nr. 853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku (OV L 139, 30.4.2004., 55. lpp.).

            (5)  Komisijas 2017. gada 2. februāra Regula (ES) 2017/185, ar ko nosaka pārejas pasākumus konkrētu Eiropas Parlamenta un Padomes Regulas (EK) Nr. 853/2004 un (EK) Nr. 854/2004 noteikumu piemērošanai (OV L 29, 3.2.2017., 21. lpp.).

            (6)  Eiropas Parlamenta un Padomes 2015. gada 25. novembra Regula (ES) 2015/2283 par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Eiropas Parlamenta un Padomes Regulu (EK) Nr. 258/97 un Komisijas Regulu (EK) Nr. 1852/2001 (OV L 327, 11.12.2015., 1. lpp.).

            (7)  Komisijas 2017. gada 20. decembra Īstenošanas regula (ES) 2017/2470, ar ko saskaņā ar Eiropas Parlamenta un Padomes Regulu (ES) 2015/2283 izveido jauno pārtikas produktu Savienības sarakstu (OV L 351, 30.12.2017., 72. lpp.).

            PIELIKUMS
            Regulas (ES) 2019/626 pielikumus groza šādi:

                        1)

                        III pielikumā starp ierakstu par Albāniju un ierakstu par Angolu iekļauj šādu ierakstu:

                                    “AM

                                    Armēnija”;

                        2)

                        pievieno šādu IIIa pielikumu:

                  “IIIa PIELIKUMS

                     Tādu trešo valstu vai to reģionu saraksts, no kuriem ir atļauts ievest Savienībā kukaiņus, kā minēts 20. pantā

                              Valsts ISO kods

                              Trešā valsts vai tās reģioni

                              Piezīmes

                              CA

                              Kanāda

                              CH

                              Šveice

                              KR

                              Dienvidkoreja”


title: Komisijas Īstenošanas regula (ES) 2019/1982 (2019. gada 28. novembris), ar kuru pēc izmeklēšanas atsākšanas nolūkā īstenot 2019. gada 20. septembra spriedumu lietā T-650/17 attiecībā uz Īstenošanas regulu (ES) 2017/1146, ar ko atkārtoti nosaka galīgo antidempinga maksājumu, kurš noteikts Ķīnas Tautas Republikas izcelsmes kaļamā čuguna un čuguna ar lodveida grafītu lietu vītņotu cauruļu savienotājelementu importam, ko ražojis uzņēmums Jinan Meide Castings Co., Ltd, uz konkrētu Ķīnas Tautas Republikas izcelsmes kaļamā čuguna un čuguna ar lodveida grafītu lietu vītņotu caurulēm paredzētu savienotājelementu importu attiecina reģistrāciju

text:
                  29.11.2019

                  LV

                  Eiropas Savienības Oficiālais Vēstnesis

                  L 308/77

         KOMISIJAS ĪSTENOŠANAS REGULA (ES) 2019/1982
         (2019. gada 28. novembris),
         ar kuru pēc izmeklēšanas atsākšanas nolūkā īstenot 2019. gada 20. septembra spriedumu lietā T-650/17 attiecībā uz Īstenošanas regulu (ES) 2017/1146, ar ko atkārtoti nosaka galīgo antidempinga maksājumu, kurš noteikts Ķīnas Tautas Republikas izcelsmes kaļamā čuguna un čuguna ar lodveida grafītu lietu vītņotu cauruļu savienotājelementu importam, ko ražojis uzņēmums Jinan Meide Castings Co., Ltd, uz konkrētu Ķīnas Tautas Republikas izcelsmes kaļamā čuguna un čuguna ar lodveida grafītu lietu vītņotu caurulēm paredzētu savienotājelementu importu attiecina reģistrāciju
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2016. gada 8. jūnija Regulu (ES) 2016/1036 par aizsardzību pret importu par dempinga cenām no valstīm, kas nav Eiropas Savienības dalībvalstis (1), un jo īpaši tās 14. pantu,
         tā kā:
         1.   PROCEDŪRA

                     (1)

                     Padome 2013. gada 13. maijā pieņēma Īstenošanas regulu (ES) Nr. 430/2013, ar ko nosaka galīgo antidempinga maksājumu un galīgi iekasē pagaidu maksājumu, kurš noteikts Ķīnas Tautas Republikas un Taizemes izcelsmes kaļamā čuguna [lietu] vītņotu cauruļu savienotājelementu importam, un izbeidz procedūru attiecībā uz Indonēziju (2) (“galīgā regula”).

                     (2)

                     2013. gada 12. jūnijā viens Ķīnas ražotājs eksportētājs, kas sadarbojās, proti, Jinan Meide Castings Co., Ltd (“Jinan Meide” jeb “pieprasījuma iesniedzējs”), iesniedza prasības pieteikumu Eiropas Savienības Vispārējā tiesā (“Vispārējā tiesa”) par galīgās regulas (3) atcelšanu.

                     (3)

                     Vispārējā tiesa 2016. gada 30. jūnijā atcēla galīgo regulu, ciktāl ar to noteikts antidempinga maksājums Jinan Meide ražotu kaļamā čuguna lietu vītņotu caurulēm paredzētu savienotājelementu importam.

                     (4)

                     Komisija 2017. gada 28. jūnijā pēc atkārtotās izmeklēšanas pieņēma Īstenošanas regulu (ES) 2017/1146, ar ko atkārtoti nosaka galīgo antidempinga maksājumu, kurš noteikts Ķīnas Tautas Republikas izcelsmes kaļamā čuguna lietu vītņotu cauruļu savienotājelementu importam, ko ražojis uzņēmums Jinan Meide Castings Co., Ltd (4) (“apstrīdētā antidempinga regula”).

                     (5)

                     Eiropas Savienības Tiesa 2018. gada 12. jūlijā lēma, ka savienotājelementi, kas izgatavoti no čuguna ar lodveida grafītu (saukta arī par plastisko čugunu), neatbilst “kaļamā čuguna” jēdzienam, kā tas definēts KN apakšpozīcijā 7307 19 10. Tiesa secināja, ka savienotājelementi, kas izgatavoti no čuguna ar lodveida grafītu, jāklasificē KN atlikušajā apakšpozīcijā 7307 19 90 (pie citādiem izstrādājumiem no citādas dzelzs). Komisija 2019. gada 14. februārī publicēja Regulu (ES) 2019/262 (5), ar ko groza atsauces uz Taric kodiem, lai tās saskaņotu ar tiesas secinājumiem. Tā kā antidempinga pasākumi tiek noteikti pēc ražojuma definīcijas neatkarīgi no tarifa klasifikācijas, šie grozījumi neietekmē pasākumu ražojuma tvērumu.

                     (6)

                     Pieprasījuma iesniedzējs apstrīdēto antidempinga regulu apstrīdēja Vispārējā tiesā. Vispārējā tiesa 2019. gada 20. septembrī pasludināja spriedumu lietā T-650/17 attiecībā uz apstrīdēto antidempinga regulu (6).

                     (7)

                     Vispārējā tiesa izskatīja visus četrus pieprasījuma iesniedzēja izvirzītos pamatus un trīs no tiem noraidīja kā nepamatotus. Atbalstīts tika tikai viens no četriem pamatiem. Vispārējā tiesa uzskatīja, ka Komisija analogajā valstī ražoto un no Ķīnas eksportēto ražojuma veidu fizikālo īpašību atšķirību atspoguļošanai bija izmantojusi nepiemērotu metodiku. Tā kā nebija datu par iekšzemes ražošanu analogajā valstī, Komisija izmantoja cenu starpību, kas novērota dažādu Ķīnas izcelsmes ražojuma veidu eksporta pārdevumiem. Pēc Vispārējās tiesas uzskatiem Komisija nevarēja pieņemt, ka cenas, ko varētu būt ietekmējis dempings, var būt par pamatu ticamam fizikālo īpašību atšķirību tirgus vērtības novērtējumam, jo šādas cenas varētu nebūt normālos apstākļos tirgū darbojošos spēku rezultāts. Rezultātā Vispārējā tiesa atcēla antidempinga maksājumu, kurš pieprasījuma iesniedzējam bija atkārtoti noteikts ar Īstenošanas regulu (ES) 2017/1146, ar ko atkārtoti nosaka galīgo antidempinga maksājumu, kurš noteikts Ķīnas Tautas Republikas izcelsmes kaļamā čuguna [lietu] vītņotu cauruļu savienotājelementu importam, ko ražojis uzņēmums Jinan Meide Castings Co., Ltd.

                     (8)

                     Pēc Vispārējās tiesas sprieduma pasludināšanas Komisija, publicējot paziņojumu (7) (“paziņojums par izmeklēšanas atsākšanu”), nolēma daļēji atsākt antidempinga izmeklēšanu attiecībā uz kaļamā čuguna lietu vītņotu caurulēm paredzētu savienotājelementu importu, kuras rezultātā tika pieņemta apstrīdētā antidempinga regula, un atsākt to tajā posmā, kurā izdarīts pārkāpums. Atsākšana attiecas uz Vispārējās tiesas sprieduma izpildi attiecībā uz Jinan Meide.

               2.   REĢISTRĀCIJAS PAMATOJUMS

                     (9)

                     Komisija analizēja, vai ir lietderīgi attiecināt reģistrāciju uz attiecīgā ražojuma importu. Šajā sakarā Komisija ņēma vērā šādus apsvērumus. LESD 266. pantā noteikts, ka iestādēm ir jāveic vajadzīgie pasākumi, lai pildītu Tiesas spriedumus. Gadījumā, ja tiek atcelts iestāžu pieņemts akts saistībā ar administratīvu procedūru, tādu kā antidempinga izmeklēšana, Tiesas sprieduma izpilde var ietvert atceltā akta aizstāšanu ar jaunu aktu, kurā ir novērsta Tiesas konstatētā nelikumība (8).

                     (10)

                     Saskaņā ar Tiesas judikatūru procedūru atceltā akta aizstāšanai drīkst atsākt tajā posmā, kurā notikusi nelikumība (9). Konkrēti tas nozīmē, ka tāda akta atcelšana, ar kuru izbeidz administratīvu procedūru, neietekmē tādas sagatavošanās darbības kā antidempinga procedūras sākšana. Situācijā, kad tiek atcelta regula, ar ko nosaka galīgos tirdzniecības aizsardzības pasākumus, tas nozīmē, ka pēc anulēšanas procedūra vēl nav pabeigta, jo akts, ar kuru pabeidz procedūru, vairs nav Savienības tiesību sistēmā (10), izņemot gadījumus, kad nelikumība notikusi procedūras sākšanas posmā.

                     (11)

                     Kā paskaidrots paziņojumā par izmeklēšanas atsākšanu un tā kā nelikumība nav notikusi procedūras sākšanas posmā, bet gan izmeklēšanas posmā, Komisija nolēma atsākt antidempinga izmeklēšanu, ciktāl tā attiecas uz Jinan Meide; Komisija izmeklēšanu atsāka tajā posmā, kurā izdarīts pārkāpums, t. i., sākotnējās izmeklēšanas kontekstā, kura attiecās uz laikposmu no 2011. gada 1. janvāra līdz 2011. gada 31. decembrim.

                     (12)

                     Saskaņā ar Tiesas judikatūru administratīvas procedūras atsākšanu un maksājumu iespējamu atkārtotu noteikšanu nevar uzskatīt par pretēju noteikumam par nepiemērošanu ar atpakaļejošu spēku (11). Paziņojumā par izmeklēšanas atsākšanu ieinteresētās personas, to skaitā importētāji, tiek informētas par to, ka turpmākās saistības attiecīgā gadījumā būs atkarīgas no atkārtotās pārbaudes konstatējumiem.

                     (13)

                     Pamatojoties uz atsāktās izmeklēšanas rezultātiem, kas šajā posmā nav zināmi, Komisija pieņems regulas, ar kurām labos Vispārējās tiesas konstatētās kļūdas un attiecīgos gadījumos atkārtoti noteiks piemērojamo maksājuma likmi. Šī no jauna noteiktā likme, ja tāda būs, stāsies spēkā no dienas, kurā stājās spēkā apstrīdētā antidempinga regula.

                     (14)

                     Saistībā ar iepriekšējām vai turpmākām antidempinga vai antisubsidēšanas maksājumu saistībām jāņem vērā turpmāk minētie aspekti.

                     (15)

                     Tā kā saistību summa, kas izrietēs no atkārtotās pārbaudes, nav zināma, Komisija paziņojumā par izmeklēšanas atsākšanu lūdz valstu muitas dienestus sagaidīt atkārtotās pārbaudes rezultātus un tikai pēc tam lemt par atmaksas pieprasījumiem saistībā ar Vispārējās tiesas atceltajiem antidempinga maksājumiem attiecībā uz Jinan Meide. Tādējādi muitas dienestiem ir ieteikts neveikt atcelto maksājumu pieprasījumus līdz brīdim, kad atkārtotās pārbaudes rezultāti būs publicēti Oficiālajā Vēstnesī.

                     (16)

                     Turklāt, ja atsāktās izmeklēšanas rezultātā atkārtoti tiks noteikti antidempinga maksājumi, tie jāiekasē arī par laikposmu, kurā tika veikta atsāktā izmeklēšana. Tiek uzskatīts, ka tas ir būtiski, lai nodrošinātu juridiski pamatotu pasākumu iedarbīgu un vienādu piemērošanu visā to piemērošanas laikā neatkarīgi no tā, kurā laikā notiek imports, t. i., pirms vai pēc izmeklēšanas atsākšanas.

                     (17)

                     Šajā sakarā Komisija norāda, ka reģistrācija ir antidempinga instruments, kas paredzēts antidempinga pamatregulas 14. panta 5. punktā, lai pasākumus importam vēlāk varētu piemērot no reģistrācijas dienas. Tas attiecas, piemēram, uz to, lai nodrošinātu maksājumu veikšanu gadījumos, kad tiek piemēroti maksājumi, vai noteikumu apiešanas gadījumos. Šajā lietā Komisija uzskata, ka nolūkā attiecīgā gadījumā atvieglot antidempinga maksājumu iekasēšanu pēc izmeklēšanas atsākšanas ir lietderīgi reģistrēt importu attiecībā uz Jinan Meide.

                     (18)

                     Saskaņā ar Tiesas judikatūru (12) tiek norādīts, ka pretēji reģistrācijai, kas notiek laikposmā pirms pagaidu pasākumu pieņemšanas, konkrētajā lietā nav piemērojami antidempinga pamatregulas 10. panta 4. punkta nosacījumi. Tādas izmeklēšanas kontekstā, kas saistīta ar Tiesas spriedumu izpildi, reģistrācijas mērķis nav atļaut atpakaļejošu tirdzniecības aizsardzības maksājumu iekasēšanu, kā paredzēts minētajā tiesību normā. Kā minēts iepriekš, reģistrācijas iemesli drīzāk ir tādi, ka, lai nodrošinātu pasākumu iedarbīgumu, ir lietderīgi, ciktāl iespējams, nodrošināt, ka importam no apstrīdētās antidempinga regulas spēkā stāšanās dienas līdz iespējamu koriģēto maksājumu noteikšanai antidempinga maksājumus piemēro pareizā apmērā un bez nevajadzīga pārtraukuma.

                     (19)

                     Ņemot vērā iepriekš minētos apsvērumus, Komisija uzskata, ka ir pamatoti veikt reģistrāciju saskaņā ar antidempinga pamatregulas 14. panta 5. punktu.

               3.   REĢISTRĒŠANA

                     (20)

                     Saskaņā ar antidempinga pamatregulas 14. panta 5. punktu uz Jinan Meide ražotā attiecīgā ražojuma, uz kuru attiecas Taric papildu kods B336, importu jāattiecina reģistrācija, lai nodrošinātu, ka gadījumā, ja izmeklēšanas rezultātā atkārtoti tiks noteikti maksājumi, par šādu importu var iekasēt atbilstoša apmēra antidempinga maksājumus.

                     (21)

                     Kā norādīts paziņojumā par izmeklēšanas atsākšanu, iespējamās no apstrīdētās antidempinga regulas spēkā stāšanās dienas piemērojamās galīgās saistības attiecībā uz antidempinga maksājumu veikšanu izrietēs no atkārtotās pārbaudes konstatējumiem. Tomēr par laikposmu no 2019. gada 2. decembra līdz atsāktās izmeklēšanas rezultātu spēkā stāšanās dienai neiekasē maksājumus, kas ir lielāki par apstrīdētajos antidempinga noteikumos noteiktajiem maksājumiem. Šobrīd uzņēmumam Jinan Meide tiek piemērots antidempinga maksājums 39,2 % apmērā,

               IR PIEŅĒMUSI ŠO REGULU.

            1. pants

               1.   Saskaņā ar Regulas (ES) 2016/1036 14. panta 5. punktu muitas dienesti veic vajadzīgos pasākumus, lai reģistrētu tādu Ķīnas Tautas Republikas izcelsmes kaļamā čuguna un čuguna ar lodveida grafītu lietu vītņotu caurulēm paredzētu savienotājelementu (izņemot kompresijas savienotājelementu galvenās sastāvdaļas, kurām izmanto ISO DIN 13 metriskās vītnes, un kaļamas dzelzs vītņotu cirkulāro savienojumu kārbas bez vāka) importu Savienībā, kurus patlaban klasificē ar KN kodiem ex 7307 19 10 (Taric kods 7307191010) un ex 7307 19 90 (Taric kods 7307199010) un kurus ražojis uzņēmums Jinan Meide Castings Co., Ltd (Taric papildu kods B336).

               2.   Reģistrēšanu beidz deviņus mēnešus pēc šīs regulas spēkā stāšanās dienas.

               3.   Tādu antidempinga maksājumu likme, kurus no izmeklēšanas atsākšanas brīža līdz atsāktās izmeklēšanas rezultātu spēkā stāšanās dienai var iekasēt par tādu Ķīnas Tautas Republikas izcelsmes kaļamā čuguna un čuguna ar lodveida grafītu lietu vītņotu caurulēm paredzētu savienotājelementu (izņemot kompresijas savienotājelementu galvenās sastāvdaļas, kurām izmanto ISO DIN 13 metriskās vītnes, un kaļamas dzelzs vītņotu cirkulāro savienojumu kārbas bez vāka) importu, ko patlaban klasificē ar KN kodiem ex 7307 19 10 (Taric kods 7307191010) un ex 7307 19 90 (Taric kods 7307199010) un ko ražojis uzņēmums Jinan Meide Castings Co., Ltd (Taric papildu kods B336), nepārsniedz ar Īstenošanas regulu (ES) 2017/1146 noteiktās likmes.

               4.   Valstu muitas dienesti sagaida, kad tiek publicēta attiecīgā Komisijas Īstenošanas regula, ar ko atkārtoti nosaka maksājumus, un tikai pēc tam lemj par antidempinga maksājumu atmaksas un atlaišanas pieprasījumu attiecībā uz importu, kas saistīts ar Jinan Meide Castings Co., Ltd.

            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 28. novembrī

                  Komisijas vārdā –

                  Priekšsēdētājs

               Jean-Claude JUNCKER

            (1)  OV L 176, 30.6.2016., 21. lpp., kurā jaunākie grozījumi izdarīti ar Eiropas Parlamenta un Padomes 2018. gada 7. jūnija Regulu (ES) 2018/825.

            (2)  Padomes 2013. gada 13. maija Īstenošanas regula (ES) Nr. 430/2013, ar ko nosaka galīgo antidempinga maksājumu un galīgi iekasē pagaidu maksājumu, kurš noteikts Ķīnas Tautas Republikas un Taizemes izcelsmes kaļamā čuguna un čuguna ar lodveida grafītu lietu vītņotu cauruļu savienotājelementu importam, un izbeidz procedūru attiecībā uz Indonēziju (OV L 129, 14.5.2013., 1. lpp.).

            (3)  Lieta T-424/13 Jinan Meide Castings Co Ltd/Padome.

            (4)  Komisijas 2017. gada 28. jūnija Īstenošanas regula (ES) 2017/1146, ar ko atkārtoti nosaka galīgo antidempinga maksājumu, kurš noteikts Ķīnas Tautas Republikas izcelsmes kaļamā čuguna [lietu] vītņotu cauruļu savienotājelementu importam, ko ražojis uzņēmums Jinan Meide Castings Co., Ltd (OV L 166, 29.6.2017., 23. lpp.).

            (5)  OV L 44, 15.2.2019., 6. lpp.

            (6)  ECLI:EU:T:2019:644.

            (7)  Paziņojums par izmeklēšanas atsākšanu pēc 2019. gada 20. septembra sprieduma lietā T-650/17 attiecībā uz Komisijas 2017. gada 28. jūnija Īstenošanas regulu (ES) 2017/1146, ar ko atkārtoti nosaka galīgo antidempinga maksājumu, kurš noteikts Ķīnas Tautas Republikas izcelsmes kaļamā čuguna un čuguna ar lodveida grafītu lietu vītņotu cauruļu savienotājelementu importam, ko ražojis uzņēmums Jinan Meide Castings Co., Ltd (OV C …, 29.11.2019., X. lpp.).

            (8)  Apvienotās lietas 97, 193, 99 un 215/86 Asteris AE u. c. un Grieķijas Republika/Komisija, Recueil 1988, 2181. lpp., 27. un 28. punkts.

            (9)  Lieta C-415/96 Spānija/Komisija, Recueil 1998, I-6993. lpp., 31. punkts; lieta C-458/98 P Industrie des Poudres Sphériques/Padome, Recueil 2000, I-8147. lpp., 80.–85. punkts; lieta T-301/01 Alitalia/Komisija, Krājums 2008, II-1753. lpp., 99. un 142. punkts; apvienotās lietas T-267/08 un T-279/08 Région Nord-Pas de Calais/Komisija, Krājums 2011, II-0000. lpp., 83. punkts.

            (10)  Apvienotās lietas 97, 193, 99 un 215/86 Asteris AE u. c. un Grieķijas Republika/Komisija, Recueil 1988, 2181. lpp., 27. un 28. punkts. Lieta C-415/96 Spānija/Komisija, Recueil 1998, I-6993. lpp., 31. punkts; lieta C-458/98 P Industrie des Poudres Sphériques/Padome, Recueil 2000, I-8147. lpp., 80.–85. punkts; lieta T-301/01 Alitalia/Komisija, Krājums 2008, II-1753. lpp., 99. un 142. punkts; apvienotās lietas T-267/08 un T-279/08 Région Nord-Pas de Calais/Komisija, Krājums 2011, II-0000. lpp., 83. punkts.

            (11)  Tiesas 2018. gada 15. marta spriedums lietā C-256/16 Deichmann SE/Hauptzollamt Duisburg, 79. punkts un 2019. gada 19. jūnija spriedums lietā C-612/16 C & J Clark International Ltd/Commissioners for Her Majesty’s Revenue & Customs, 58. punkts.

            (12)  Lieta C-256/16 Deichmann SE/Hauptzollamt Duisburg, 79. punkts un 2019. gada 19. jūnija spriedums lietā C-612/16 C & J Clark International Ltd/Commissioners for Her Majesty’s Revenue & Customs, 58. punkts.